Kutubxona - Shukur Xolmirzayev. Bahor oʻtdi (hikoya) / Kiril\nSiz shu sahifadasiz: Shukur Xolmirzayev. Bahor oʻtdi (hikoya) / Kiril\nАсар номи Баҳор ўтди (ҳикоя)\nБаҳор ўтди (ҳикоя)\nОзғин, новча, қиррабурун бу йигит Мастурани яхши кўриб қодди. У илгари ҳам бир-иккита қизни яхши кўрган эди. Аммо Мастурани севиб қолди-ю, унга хиё-нат қилмади. Фақат яхши кўриш билан чегараланга-нида, балки вақти келиб унутар, бошқасига кўнгил қўйиб кетаверар эди. Чунки, у ёш эди... Бироқ, бу андишали, кўнгли ярим йигит қизнинг таржимаи ҳоли билан танишди-ю, унга боғланиб қолди. Муҳаббатига ачиниш ҳисси ҳам қўшилди. Бу икки туйғу бир по-ёндоз бўлиб, Мастурани унинг кўнглига олиб кириб қўйди...\nЎнинчини битиришгач, Акобир Тошкент Давлат университетининг гёология факултетига ўқишга кирди. Мастурани бир неча синфдошлари қаторида мактаб директори Қаршига элтиб, муаллимлар институтига жойлаштирди.\nУчинчи йили Мастура: «мен ўқимайман», деб хат ёзди Акобирга. Акобир Бахмалтоғда эди. Хатни саккизинчи куни олди ва «бир фалокат бўлган... Бир шп бўлган... Юзи чидамай кетган», деб ўйлаб кўнгли Мастурани орли, номусли қиз фахмлаб, Қаршига етиб келди. Бу вақтда Мастура қишлоққа кетиб қолган, хатига Акобирдан тезда жавоб олмагани учун ундан қаттиқ хафа бўлган эди. Акобир институт маъмурияти билан гаплашиб, ўзининг шубҳаси беҳуда эканига ишонди. Мастуранинг ўзи ўқишни хоҳламай кетганини эшитди. Бироқ: «Йўқ, бу мумкин эмас. У ўқишни яхши кўради. Ахир билади-ку, у ўқиши керак. Оиласи учун ҳам... Қишлоқдан ўқийман деб чиққан. Кейинг «ўнгли ўксик унинг. У бошқалардан кам эмаслигини исботлаш учун ҳам ўқиши керак», деб ўйлади ва Қаршида эшитган гапларига ишонмай, қишлоққа жўнади.\nАкобир кечгача шу ерда бўлди. Қўшниларга ўчакишган эрка Мастура унга жавоб бермади. Акобир ҳарчанд уялмасин, дам ўтмай теварагига қарамасин, бари бир: «Кетсам, яхши бўлмайди. Гап бор...» деб ўзини тутди.\n— Энди... нима ҳожати бор, ўзингиз биласиз-ку? — деди йигит.\n— Тўғри, ҳеч ким ўлмайди, лекин, ўқиш керак...\n«Мени булар узатишмоқчи. Ҳаракатингиз борми... Йиғлайвериб хун бўлиб кетдим», деб ёзган эди Мастура.\n— Шунақа... қишлоқ жой. Узатиб юборишлари ҳеч гапмас. Ўзингиз тушунасиз... Мана, хати, — деб кўрсатди.\nПартком касаба союзининг қарорини чиқартирди. Союз раиси: «Бу ердаги тўйни ўзимиз ўтказамиз. Факултетдан пул тўплаймиз», деб уёқдаги харажатлар учун пул берди.\n— Майли, — деди Мастура. — Кейин... сиз кетасизми?\n— Майли... Лекин, Мастура, қийналиб қоламизми...\n— Мен стипендияга ўқийман... Ё сиз ўша ерда бирон ишгами, ўқишгами кирасизми?\n— Бўлмасам... Сизни ростдан ҳам бировга беришмоқчими?\n— Олим магазинчи... Э, биламан!\n— Анави, ўқиб юрарди...\n— Ҳм... Уйланадиган одамнинг тараддуди бўлиши керак эди. Уй-жойи бўлиши керак эди... Сен бўлсанг... ўзинг студент бўлсанг...\n— Зарари йўқ. Кейин бўлади ҳаммаси. Ҳозир ёним-да юз сўм пулим бор...\n— Ҳм... Нимаям дердик... Майли. Лекин юз сўм... Майли, ўзимиз ҳам қарашиб юборамиз...\n— Яхши... Лекин, лекин, жиян, хафа бўлма... У Қаршида ўқир эди-я!\n— Энди жиян, сен турмушни билмайсан...\n— Кейин, ўзининг ҳам оёғи енгил дейдилар. Бекорга Қаршини ташлаб келмаган. Ўзи ўлардай қақажон... Вой, биламан мен!\nАкобир болалар уйига бориб, ўзини тарбиялаган фронтовик мактаб директорига ҳам воқеани айтди. Улар ҳам пул жамғардилар...\nИкки кундан кейин Эшқобилов ўзининг Малик деган овчи ўртоғи ва болалар уйининг директори билан Мастураларникига борди. Кўзи тўрт бўлиб ўтирган Мастура беихтиёр равишда улардан қочди. Уй орқасига ўтди-да, баланд ёнғоққа чикди. Кейин, думбул бўлган ёнғоқни отиб, одамларни чалғитиб ўтирди...\nМастура кўз олдидаги чимилдиқ пардалари оппоқ шоҳи пардаларга айланди; кир вассалар узоқлашиб, ўрнини антиқа бўёқ қилинган текис шифт эгаллади; ёнбошидаги тахмон узоқлашиб, ўрнида шифонер пайдо бўлди. Ўтирган тўшаги кўтарилиб, лўлаболишлар парқут ёстиқларга айланди.\n— Мен ўқишни битирайин, — деди Акобир. — Геолог бўламан... Сизни ҳеч кимга хафа қилдирмайман.\n— Бечора отам, — деди у. — Ҳозир бўлганида эди...\nИккинчи куни эрталаб Акобир сочлари тўзғиб, юзтубан ухлаб ётар экан, Мастура ёқимли ҳорғинлик оғушида шифтга қараб ётар, вужудида шунча ёшга кириб татимаган тотли бир осойишталик ва оромбахш бир паришонлик ёйилган эди... Энди ўз уйи — гўшасини яқиндаги хаёлидагидек кўриш унинг орзусига айланган ва ўзининг бу янги ҳолатини ҳам идрок этган. Бу ҳолатни ва бу орзуларни ҳам ҳаётида ҳамишага татиш ва кўриш унинг хаёлига ўрнашиб қолган эди.\nАкобир Тошкентда талашиб-тортишиб, қишлоқлари этагидаги саҳрога йўлланма олди. Келиб, нефт қидирув ишларини бошлади.\nАкобир уч юз сўмдан маош олар ва «нефт-разведка»га зарур бўлган барча хомашёлар унинг ихтиёрида эди.\n— Аста-секин геологларнинг тўрт ғилдиракли машинасида аъло сифатли тахта-ёғочми, тсементми кела бошлади. Тоғаси яхши усталардан топиб берди. Аммо у, энди ачинди.\n— Э, жиян, чакки қиляпсан-да, — деди. — Ичкуёв кучук куёв дейдилар. Турмушни билмайсан. Ўзингаи қафасга соляпсан...\nБу ёкда... уй битиб борарди.\nМастура энди ўзи орзу қилган ҳаётига етган эди...\nАкобир бориб, чуқур, нам ғорга кирди. Йўлакдаги ахлатларни кетмон билан суриб ташлади. Ғорда чўнқайиб ўтириб, тупроқ қаза бошлади... Бир пайт тупроқ ичидан бита сопол парчаси чиқди. Уни пақир лабига уриб қоқди ва томоша қиларкан, саҳродаги ишини эслади. «Бир ҳафта қопти», деб ўйлади, сўнг хотинининг «кетасиз» дегани ёдига тушиб, «енди нима бўлади?» — деди ўзига-ўзи.\n«Мастура яна жанжал қилади. Ишимни ташлашим керакми? Уни олиб боролмайман... Ҳафтасига уч марта қатнайдиган бўлсам, ўлиб бўламан... Э, эрта-индин кўзи ёриса! Қизиқ бўлди-ку?»\n— Чақиринглар... — заиф овоз чиқарди ҳушига келган Акобир.\n— Одам чақиринглар... — деди у яна зўрға.\nСувчи йигитлар касалхонага чопиб кетишди... Уни замбилга ётқизиб, кўчага олиб чиқишди, кейин, у ерда турган «тез ёрдам» машинасига солиб олиб кетишди. Мастура йўл бўйи дод солиб тиззаларига уриб борди.\nБирга борган Мастура ҳовлидаги акатсия дарахти остида ўтириб, туғадиган хотиндек кута бошлади. Бир соатдан кейин ҳамшира чиқиб келиб, имлади.\nКўзлари ичига чўккан Акобир жим ётар, оғзи очилиб, пастки жағи осилиб қолган эди...\n"http://www.kutubxona.com/wiki/index.php?title=Shukur_Xolmirzayev._Bahor_oʻtdi_(hikoya)_/_Kiril&oldid=13161" dan olindi


Кузда иммунитетни мустаҳкамлаш қоидалари - XABARDOR.UZ\nСовуқ ҳавода шамоллаш, бронхит ва ангина каби касалликларга чалинмаслик учун нима қилиш керак? Организмнинг ҳимоя кучларини мустаҳкамлашга киришинг. Кучли иммунитет вирус ва бактериялардан ишончли қалқонга айланади. Иммунитетни мустаҳкамлаш қоидалари ҳақида "Лиза" нашри сўз юритди.\nКуз мавсумида ўзингизни қийнамасдан машаққатли парҳезлар ва очликдан воз кечинг. Организмга зарур бўлган витаминлар, минераллар ва микроэлементларга бой меъёрий рацион - саломатликнинг асосий шарти.\n2. Тартибга риоя қилинг\nКунингизни шундай ташкил қилингки, унда ортиқча стресс ва чарчоқларга ўрин бўлмасин. Соғлиққа зарар етказмасдан ҳамма нарсага улгуришга ҳаракат қилинг, бунинг учун вақтингизни тўғри ташкиллаштиринг.\n3. Дам олинг ва тўйиб ухланг\nТўлақонли уйқу иммунитет учун катта аҳамиятга эга. Шуни ёдда тутингки, организмни қайта тиклаш учун энг кераклиси соат 22:00дан тунги 2:00гача бўлган вақт ҳисобланади.\n4. Спорт билан шуғулланинг\nЖисмоний ҳаракат шамоллаш ва ангинанинг олдини олишда ёрдам беради. Спорт секцияси ёки фитнес клубга ёзилишнинг иложи бўлмаса, шунчаки эрталаб ва кечқурун бадантарбия билан шуғулланинг. Оддий машқлар бўлса-да, асосийси - уларнинг мунтазам бажарилиши.\n5. Тоза ҳавода сайр қилинг\nХиёбонда оила аъзоларингиз, дўстларингиз, севимли инсонингиз ёки ёлғиз сайр қилиш - дам олиш ва кучга тўлишнинг ажойиб усули. Табиат қўйнида спорт билан шуғулланишга имкон бўлса, ундан-да яхши! Шунда организм икки карра кўп кислородга тўйинади.\nЧиниқишнинг усуллари кўп. Совуқ сувда ювиниш, совуқ ва иссиқ сувни кетма-кет устингиздан қуйиш, умумий контраст душ, салқин нам сочиқда артиниш энг маъқул усулдир. Чиниқишнинг айнан ўзингизга мос келувчи усулларини танланг ва уларни мунтазам тарзда амалга оширинг.\n7. Ҳавони намлантиринг\nҚуруқ ва илиқ ҳаво бурун-ҳалқум шиллиқ қаватининг қуриб кетишига сабаб бўлади, натижада вирус ва бактериялар фаол кўпая бошлайди. Ҳаво намлантирувчи қурилмани харид қилинг ва мунтазам равишда хоналарни шамоллатинг. Кундузи ҳаво ҳароратини 18-22, тунги вақтда эса 16-20 даражада сақлаш тавсия этилади.\n8. Кўпроқ табассум қилинг!\nИжобий руҳий ҳолат саломатлик учун жуда муҳим. У иммунитетни мустаҳкамлаш, яхши кайфият ва ўзига бўлган ишончнинг ортишига сабаб бўлади.\n9. Тўғри даволанинг\nТўғри даволаниш касалликларнинг қайтарилмаслиги учун ўзига хос профилактика ҳисобланади. Ангина тез-тез безовта қилса, дори танлаётганда унинг нафақат томоқдаги оғриқни қолдириши, балки шамоллашни бартараф қилиши ҳамда қайта ангинанинг олдини олишига ҳам эътиборли бўлинг.


ҲАСАД ҚАЛБНИ ЕМИРАДИ\nМаълумки, Инсон ҳаёти давомида жуда кўплаб солиҳ амаллар қилишга ҳаракат қилади ва кези келганда уларни амалга оширади. Бунинг натижасида унинг солиҳ амаллар дафтарига кўплаб яхшиликлар ёзилади. Аммо шундай фурсат бўладики, инсон бу фурсатларда ўзининг яхши амалларини сақлаб қолиши ёки уларни зоеъ қилиши ҳам мумкин. Бу - ҳасад қилиш фурсати бўлиб, кимки ўзини ҳасад қилишдан тийса, бировларга берилган неъмат олдида ўзига берилган неъматни кам санамасдан шукр қилса, Аллоҳ таоло унга неъматларини зиёда қилиб беради.\nШуни айтиш мумкинки, маънавий жиноятлардан ҳисобланган ҳасад сиёсий, иқтисодий ҳамда бошқа соҳаларда кўплаб зарар келтирувчи ижтимоий иллатдир. Бу дард ҳасадчининг ўзини ҳам, бошқаларнинг ҳам вужудиниг нозик аъзоси бўлмиш қалбини касал қилиб, уни емиради.\nҲасад икки хил бўлиб, яхши ва ёмонга бўлинади. Яхши ҳасад араб тилида “Ғибта” яъни ҳавас дейилади. Яхши ҳасад шундайки, бир инсонга берилган неъматни ўз эгасида барқарор бўлишини хоҳлагани ҳолда, худди шундай неъматни ўзида ҳам бўлишини умид қилиш, бу ҳавас бўлади. Яхши ҳасад ҳақида Пайғамбаримиз соллаллоҳу алайҳи ва саллам шундай марҳамат қиладилар:\n" لاَ حَسَدَ إلاَّ في اثنتينِ: رَجُلٌ آتاه اللهُ مالاً فَسَلَّطَهُ على هَلَكَتِهِ فيِ الْحَقِّ وَرَجُلٌ آتاه اللهُ الحِكْمَةَ فَهُوَ يَقْضِي بِها وَيُعَلِّمُها "(رواه البخارى و ﻣﺴﻠﻢ\nҲасаднинг иккинчи хили ёмон ҳасад бўлиб, бировдаги неъматга рашк назари билан қараш ва ўша неъматнинг ўз соҳибидан кетиб, ҳасадчига етиб келишини қаттиқ хоҳлашдир. Бундай ҳасад шариатда ҳаром қилинган.\nҲасад инсонларни ёвузликка, қабиҳ ишлар қилишга олиб келади. Зеро Парвардигор ўз фазли карами билан бир бандасига кўпроқ насиба берган экан, унга нисбатан ҳасад қилиш, уни кўра олмаслик, қандай қилиб бўлмасин уни йўқ қилишга ҳаракат қилиш оғир гуноҳлардан бири ҳисобланади. Пайғамбаримиз Муҳаммад соллаллоҳу алайҳи васаллам ҳам ўзларининг жуда кўплаб ҳадиси шарифларида ҳасаднинг нечоғлик ёмон иллат эканлигини, унинг оқибатлари ёмонлигини таъкидлаб, жуда чиройли тарзда тушунтириб берганлар. Набий соллаллоҳу алайҳи васалламдан ҳасаднинг ёмон хулқлардан экани ҳақида бир неча ҳадиси шарифлар ривоят қилинган, шундай ҳадисларидан бирида “Ким ўзарга уриниб, ўзаро ҳасад қилманглар”.\nВа яна бир ҳадисда “Мўмин банданинг ичида Аллоҳ йўлида (ютилган) чанг билан дўзах ўти жам бўлмайди. Бир банданинг ичида имон билан ҳасад жам бўлмайди”.\nВа яна бир ҳадисда “Ҳасад эгаси мендан (менинг умматим) эмас”, деганлар.\nҲадиси шарифларда баён этилганидек, ҳасаднинг шу қадар оғир дард эканини, ҳасад эгаси бу дунёда ҳам охиратда ҳам нажот топмаслиигини ҳамда ҳасад эгаси Аллоҳ ва инсонлар назаридан четда қолишини билса, ҳасад қилишдан бутунлай воз кечиб, яхши одамлар тоифасига ўтиши мумкин. Бунинг учун ҳар қандай ҳатти-ҳаракатнинг оқибатини ўйлаб иш тутиб, барча ўзгаришларга ижобий ёндошиш лозим.\nقال ابن مسعود رضي الله عنه : ألا لا تعادوا نعم الله ، قيل : ومن يعادي نعم الله ؟ قال : الذين يحسدون الناس على ما آتاهم الله من فضله .\nИбн Маъсуд р.а. “Аллоҳнинг неъматларига душманлик қилманг,” дедилар, шунда, Ким Аллоҳнинг неъматларига душманлик қилади? дейилди. У зот Аллоҳ ўз фазли билан одамларга берган неъматларига ҳасад қиладиганлар” дедилар.\nҲасад катта гуноҳдир. Ҳавас эса, гуноҳ саналмайди. Чунки, ҳасадчи бировга ёмонликни раво кўради, ҳавасчи эса, бировга етган яхшиликдан хурсанд бўлади ва ўзига шу каби неъматнинг берилишини орзу қилади.\nБугунги кунда инсонлар орасида энг кўп тарқалган ва сезилмас, айни пайтда, ўта юқумли ва хатарли маънавий хасталиклардан бири, айнан ҳасаддир. Юрт ичида, халқ орасида тарқалган бошқа маънавий жиноятлар қатори ҳасаднинг бу даражада кенг тарқалишига ҳам ўзига яраша сабаб ва омиллар бор.\nАллоҳ бандаларни яратиб, ҳаёт давомида кимнидир бой, кимнидир камбағал, кимнидир маънавий баркамол ва яна кимнидир ақлан заиф қилиб яратган. Бандалар ўзлари учун белгиланган тақдирларига рози бўлишликлари ва унинг белгилаган тақдирига, раҳматига эътироз билдирмасликлари лозим бўлади. Аллоҳ таоло белгилаб қўйган тақдирга барчамиз рози бўлишимиз ва моддий, ёки жисмоний томондан ўзимиздан юқори даражада турадиган кишига нисбатан ҳасад қилмаслигимиз лозим бўлади. Ўз ўрнида Ислом динимиз ҳам бу каби иллатларни жуда қоралайди. Ҳасад юқорида айтилганидек, бошқаларга берилган фазилатларни кўра олмасликдан келиб чиқади.\nАллоҳ таоло ўзининг каломи бўлмиш Қуръони каримда ҳасадчиларга қарата: . “ وَمِن شَرِّ حَاسِدٍ إِذَا حَسَدَ”\n“Ва ҳасад қилган ҳасадчининг (ҳасади) ёвузлигидан” -дея марҳамат қилади. (Фалақ сураси 5-оят)\nИсломда бошқа маънавий жиноятлар қатори ҳасад ҳам қаттиқ қораланади ва катта гуноҳ ҳисобланади. Қуръони Каримнинг оятларини диққат билан ўқиган одам, Пайғамбар саллоллоҳу алайҳи васалламнинг сўзларини, у кишининг мўъжизаларини, у кишига Қуръон тушаётганини кўриб-билиб туриб ҳам иймонга кирмаганлар учун асосий тўсиқ ҳасад бўлганини яхши билиб олади. Яҳудийлар “Нима учун биздан эмас, араблардан пайғамбар чиқади” дея ҳасад қилиб Исломга кирмадилар. Бошқа араб қабилалари ҳам аввал бошда шунга ўхшаш ҳаракат қилиб, Қурайшга ҳасад қилдилар. Қурайшнинг кўпчилик зодаганлари эса, нима учун бир камбағал етим пайғамбар бўлар экан-у, биз аслзодалар, қавмнинг раҳбарлари эса унга эргашишимиз керак экан, деган ҳасад билан мусулмон бўлмадилар. Кўриниб турибдики, ҳасад катта ҳалокатларга олиб борадиган дард бўлиб, ҳатто кофирликка, ҳам сабаб бўлар экан. Демак, қалбида ҳасади бор кишининг Исломга кириши ҳам амри маҳол экан.\nҲаётимиз давомида турли хил касалликларга дучор бўлганимизда, Аллоҳ таоло барча дардларимизга шифо ато этади. Ҳар бир касалликни, иллатни шифоси бўлгани каби ҳасаднинг ҳам давоси бор. Бунинг давоси пайғамбаримиз Муҳаммад Мустафо саллаллоҳу алайҳи васаллам ҳадисларидан бирида: “Уч нарса борки, умматим ундан қутилмайди; ҳасад, бадгумонлик ва шумланиш. Сизларга ундан қутилиш йўлини айтайинми? Қачон бир кишидан гумон қилсанг, шу гумонга кўра иш тутма. Қачонки бировга ҳасад қилсанг, зулмга ўтиб кетма. Бирор нарсадан шумлансанг, унга парво қилмай ўтиб кетавер!” -дедилар. (Абу Яълий ривояти)\nҲасаднинг дастлабки аломатларидан бири, бу ғийбатдир. Кўчалар, кўп қаватли уйлар оралаб гап терадиганлар, гап тарқатадиганларни безовта қилган туйғу ҳам ҳасаддир. Ундайларнинг бутун вужудини бировнинг ютуғини кўролмаслик, ичи қоралик, бахиллик кайфияти қамраб олган, бундай исканжадан чиқиб кетаолмайди.\nБу иллатлар беозор яшаб юравериши мумкин, чинакам ҳасаднинг кўриниши эса “гапдан амалий ишга ўтиш”дадир. Нуқул оғзига зўр берган зот охир шу даражага етадики, ўзи ёқтирмайдиган одамига турли йўллар билан зарба беришга ўтади. Бадном қиладиган гаплар ўйлаб топади ва одамларни ёллаб, иғволарини тарқатади ва бошқа жисмоний ҳамда руҳий азоб бериш воситаларини ишга солади. Бировнинг муваффақиятидан уйқуси қочиб, безовта бўлаётган ҳасадчи қабиҳ ишлари рўёбга чиқса, хурсанд бўлиб, ўз қилиғидан роҳатланиб, яна мудҳиш режалар тузишда давом этаверади. Хуллас, у бедаво дардга чалинади.\nДемак, барчамиз қалбимизда ёвуз куч каби жойлашиб олган ҳасадни қалбимиздан юлиб, Аллоҳ таолони розилигини истаган ҳолатда, Унинг берган ва тақсимлаган ризқига шукр қилсак, қилган гуноҳларимизни ўз вақтида тушуниб уларга тавба қилишга ҳаракат қилсак яратганнинг ўзи бизга мададкор бўлади.\nРуҳшунослар ҳасадни бутун вужудни қамраб оладиган, ҳамма нарсани куйдирадиган, биринчи навбатда, ҳасадгўйнинг ўз шахсиятини йўқ қилишга қодир бўлган, шунингдек бу туйғуни туғдирган кишига бир талай кўнгилсизликларни келтирадиган ҳиссиёт сифатида тавсифлашади. Ҳасад осонлик билан лоқайдликка ҳам, нафратга ҳам айланиши мумкин. Охиргиси ҳасадгўйнинг эмоционал ва жисмоний саломатлигига салбий таъсир қилиши мумкин бўлган кутилмаган оқибатларга олиб келади. Ҳасад кишининг хатти-ҳаракатини ўзгартиради, тунлари ухлашга қўймайди, уни баджаҳл, асабий ва ғазабнок қилиб қўяди.\nИмоми Абу Довуд Абу Ҳурайра розияллоҳу анҳудан ривоят қилган ҳадисда Расулуллоҳ саллоллоҳу алайҳи васаллам: “Ҳасаддан сақланинг! Чунки ҳасад яхшиликларни худди олов ўтинни егандек, еб юборади”, деганлар. Ушбу ҳадисдан ҳасадчи инсоннинг қилган савоб ишлари бўлса, бекорга чиқиши ҳамда умуман ҳасад бор жойда яхшилик қолмаслигини тушуниб оламиз. Пайғамбаримиз саллоллоҳу алайҳи васаллам ҳасадни худди зарарли оловга ўхшатмоқдалар. Ёнғин чиққан ерда олов ҳамма нарсани еб битирганидек, ҳасад ҳам аввало ҳасадчининг ичини куйдиради. Кейин аста аланга олиб, йўлида нима яхшилик бўлса, ҳаммасини куйдириб битиради. Шунинг учун ҳам ҳасадчи шахсга эътибор билан назар солсангиз, унда ҳеч бир яхшилик аломатларини тополмайсиз. Ҳасад тарқалган жамиятда ҳам худди шу манзаранинг ўзини кўрасиз. Ҳасадчилар жамиятида яхшиликдан асар ҳам қолмайди.\nИмом Табароний Зомрата ибн Саълабата розияллоҳу анҳудан ривоят қилган ҳадисда Пайғамбаримиз саллоллоҳу алайҳи васаллам: “Модомики ҳасад қилишмаса, одамлар яхшиликда бардавом бўладилар”, дейдилар. Демак, ҳасад қилишса, ораларидан яхшилик кўтарилар экан. Одамларнинг орасидан яхшилик кўтарилганда жамиятнинг ҳалокатга дучор бўлиши шубҳасиздир!\nШундай экан барчаларимиз ҳаётимиз давомида солиҳ амаллар қилиш, инсонларга ҳушмуомалада бўлиш, бировларга озор бермаслик, ёмон амаллар қилаётган яқинларимизни қўлимиздан келганича тўғри йўлга қайтаришга ҳаракат қилсак, динимиз ривожига, мустақиллигимизнинг абадий бўлишига ўз ҳиссаммизни қўшган ва ораларимизда келиб чиқаётган турли хил иллатлрага барҳам берган бўлар эдик. Дарвоқеъ шу билан бир қаторда қалбимиздаги бировларга бўлган ҳасадни енгиб борсак, Аллоҳ таоло ва инсонлар муҳаббатига сазавор бўлишимиз мумкин.\nКиритилган вақти: 20/05/2016 00:00; Кўрилганлиги: 2843\nМатериал манзили: https://sammuslim.uz/articles/hasad--qalbni-emiradi\nЧоп этилган вақт: 18/09/2021 04:19


Вакциналар инсон ДНКсига таъсир қиладими? – Газета.uz\nLotinchada На русском языке 24 август 2021, 13:10 Коронавирус Жамият\nМолекуляр генетик, биотехнолог, биология фанлари доктори ва Ўзбекистон Инновацион ривожланиш вазирлиги ҳузуридаги Илғор технологиялар маркази директори ўринбосари Алишер Абдуллаев вакциналарнинг ножўя таъсирини аниқлаш ва уларнинг инсон ДНКсига таъсири ҳақида гапиради.\nЭслатиб ўтамиз, аввалроқ Алишер Абдуллаев Ўзбекистонда ZF-UZ-VAC2001 вакцинасининг III босқич клиник синовлари қандай ўтаётгани ва мамлакатимизда коронавируснинг турли хил вариантлари қандай аниқланишига изоҳ берган эди.\n— Баъзи одамлар вакциналар ДНКга таъсир қилишидан қўрқишади. ДНКга таъсир қилиши ёмонми?\n— Вакциналарнинг геномга таъсири 20 йилдан ошиқ ўрганилмоқда. Бугунги кундаги маълумотларга кўра, вакциналар геномга ўрнашмайди. Рекомбинант, м-РНК ва аденовирус вакциналари ДНКга ҳеч қандай таъсир кўрсатмайди.\nВакцина дизайнини ишлаб чиқиш бўйича маълум талаблар мавжуд. Вакцинанинг ҳеч қандай элементи конструкциянинг ёки векторнинг инсон геномига интеграция қилишига ёрдам бермаслиги керак.\nБиз фақат аденовируслар қўзғатадиган ЎРВИ билан доимо касалланамиз. Вектор касаллик келтириб чиқарадиган барча қисмлари олиб ташланадиган аденовирусдан фойдаланади ва у ерда ген фрагменти киритилади, масалан ковид билан ҳолатда унга коронавируснинг спайк-оқсили кодланади. Ва бу аденовирус одамга «юқтирилади». Аденовирус — бу ДНК вектори, лекин у геном билан интеграциялашмайди.\nАденовирусли вакцина тирик ҳужайрага киради. Вектор унда оқсил бўлагини такрорлайди, кейин иммунитет тизими ҳам векторни, ҳам аденовирусни танийди ва уларни йўқ қилади.\nАммо вируслар геномга жойлашиб олиш имкониятига эга. Инсон геномини ўрганганимизда, биз унга хос бўлмаган жуда кўп элементлар борлигини кўрамиз. Бу элементлар вирусларга хосдир. Бу хотира. Бу шуни кўрсатадики, инсон эволюцияси даврида унинг танасига вируслар кириб келган, улар ўша ерда яшаган ва ДНКда ўз изини қолдирган. Аммо бу вирусларнинг излари фаол эмас.\n— Геномга нимадир жойлашиб олиши ёмонми?\n— Агар нимадир геномга жойлашиб олса, бу яхши эмас. У тананинг қандайдир функциялари учун жавоб берадиган геном қисмларига жойлашиши мумкин. Агар инсон геномига бирор нарса жойлашса, у ўзини ёмон ҳис қилиши мумкин. Ҳаттоки инсон ўлиши ҳам мумкин.\nАммо бирор нарсани мақсадли равишда геномга жойлаштириш мумкин. Cas9 технологияси — ўзига хос молекуляр қайчи мавжуд. Яъни, кераксиз қисм кесилади ва унинг ўрнига бошқаси киритилади. Баъзи оғир ирсий касалликлар мавжуд бўлиб, улар билан оғриган кишида инсоннинг маълум муҳим гени унчалик функционал эмас. Яъни, у ўз вазифасини бажара олмайди ёки қайсидир бир функционал бўлмаган оқсил ишлаб чиқаради, бунинг натижасида одамда жиддий патология ривожланади. Масалан, умуртқа дистрофияси — болалар кўп азоб чекишади, кўплар омон қолмайди. Бундай касалликлар эса жуда кўп.\nГеннинг патологик қисмини аниқ кесиб ташлаш ва унинг ўрнига бундай патологияси бўлмаган одамдан олинган оддий генни жойлаштириш имконини берадиган технология мавжуд. Яъни, нормал ишлайдиган ген беморнинг геномига киритилади. Шунда одам одатий ҳаёт тарзига қайтиш имкониятига эга бўлади. Бу ишлар кўп йиллар давом этмоқда.\n— Демак, одамлар вакциналар ДНКга таъсир қилиши ҳақида гапирганда, салбий таъсирни назарда тутишади. Аммо, шу билан бирга, ўз фарзандларини қутқариш учун геномни ўзгартирадиган технологиялар тез орада пайдо бўлишини орзу қиладиган одамлар ҳам бор.\n— Ҳа. Генетик касалликларга чалинган болалар кам эмас. Ота-оналар уларни қутқариш учун ҳамма нарсани қурбон қилишга тайёр. Ўзбекистонда биз қандайдир диагностикани амалга оширишимиз мумкин, лекин бундай касалликларни генетик-муҳандислик билан даволашнинг бизнинг мамлакатимизда имкони йўқ.\nУмуман олганда, инсон геномининг барча манипуляциялари бутун дунёда тақиқдаги мавзудир. Бу каби ишларни олиб борадиган баъзи тадқиқот марказлари бор, лекин бу борасида кўплаб ахлоқий тўсиқлар мавжуд.\nБаъзи касалликлар ушбу технологиялар ёрдамида муваффақиятли даволанмоқда. Аммо бу жуда мураккаб жараён. Хавфсизликни таъминлаш учун инсон геномига ҳар қандай аралашув минг марта текширилиши ва қайта текширилиши керак.\nШунинг учун баъзи бир кичик генетик касалликларнинг давоси бор. Аммо олимлар генетик касалликларнинг кўпини лаборатория шароитида ўрганишни эндигина бошлашмоқда. Буни кенг омма орасида амалга ошириш учун жуда узоқ вақт керак бўлади.\n— Жиддий ножўя таъсири бўлган вакциналар инсонларда синовдан ўтказилиши мумкинми?\n— Клиниккача бўлган синов босқичида жиддий ножўя таъсирга эга бўлган дори ҳеч қачон инсон синовлари учун тасдиқланмайди. Клиниккача синовлар давомида ҳайвонларнинг юзлаб биокимёвий кўрсаткичлари ва бошқа параметрлари ўрганилади. Агар бу кўрсаткичлар меъёрида бўлса, демак, препарат хавфсиздир. Агар лаборатория ҳайвонлари ўзини ғайритабиий тутса, ўлса ёки уларнинг биокимёвий кўрсаткичлари меъёрга тўғри келмаса, препаратлар кейинги босқичга ўтмайди.\n— Хўш, нима учун клиник синовларнинг турли босқичларида ва оммавий эмлаш пайтида турли хил ножўя таъсирлар аниқланади?\n— Ножўя таъсирлари бўлади. Биз ҳаммамиз ҳар хилмиз. Кимдадир цитрус меваларга аллергия бор, кимдадир йўқ. Буларнинг барчаси фақат индивидуал ҳолатдир, лекин кўпчиликда аллергия йўқ ёки ёшга қараб пайдо бўлади. Вакциналарда ҳам шундай ҳолат.\nОлимлар ножўя таъсирларни аниқлайдилар. Аммо қанча фоиз ҳолларда? Одатда кичик. Одатда, ножўя таъсирларнинг аксарияти аҳамиятсиз. Агар 100% ҳолларда инъекция жойи оғриса, бу ножўя таъсирми? Албатта. Аммо, эҳтимол, кўпчилик жиддий касал бўлмаслик учун бир кунгина оғриққа сабр қилишга рози бўлса керак.\nЖиддий ножўя таъсирларнинг фоизи жуда паст. Шу билан бирга, препаратни ишлаб чиқувчи ҳар доим бундай таъсир ҳақида гапиради. Агар сиз бирор бир дори учун қўлланмани очсангиз, унда: «Оғиз қуриши — кўп ҳолларда. Ачишиш, қуруқ йўтал — камдан-кам ҳолларда» ва ҳоказо деб ёзилади. Янги маълумотлар тадқиқот жараёнида пайдо бўлади ва доимий равишда янгиланади. Олимлар ва ишлаб чиқарувчилар уларни қўлланмага киритиб боришга мажбурдирлар.\nАсосий ва энг кўп учрайдиган ножўя таъсирлар клиник синовларнинг дастлабки икки босқичида аниқланади. Аммо III босқич одамларнинг катта гуруҳларида ўтказилади. Илгари рўйхатга олинмаган бошқа ножўя таъсирлар тўғрисида маълумотлар пайдо бўлиши ҳам мумкин.\n— Оммавий эмлаш пайтида ZF-UZ-VAC2001нинг ножўя таъсири қандай аниқланади? Агар одам ўзини огоҳлантирилганидек эмас, балки ундан ёмонроқ ҳис қилса, бирор жойга мурожаат қилиши мумкинми?\n— Ножўя таъсир фақат клиник синовлар доирасида қайд қилинади ва ўрганилади. Агар сиз оддий фуқаро сифатида эмлашга борган бўлсангиз, албатта, бу ҳақда даволовчи шифокорингизга айтишингиз мумкин, бироқ, бу маълумот вакцина ишлаб чиқарувчиларга маълум бўладими йўқми, билмайман.\n— Баҳорда оммавий ахборот воситалари оммавий эмлаш босқичида AstraZeneca препарати билан эмланганларда юзлаб тромбоз ҳолатлари учрагани ҳақида ёзишди. Бошқа давлатлар бу ножўя таъсирларни қандай қайд қилишганини биласизми?\n— Соғлиқни сақлаш вазирлиги бундай ҳолатларни рўйхатга олиши керак. Менимча, улар бизнинг Соғлиқни сақлаш вазирлигимизга ўхшаган идора томонидан бошқариладиган марказлаштирилган маълумотлар базасига эга. Ўйлашимча, эмлаш пунктларидаги ҳар бир шифокор ёки тиббиёт ходими ҳар бир бемор бўйича маълумотни киритади.\nМарказлаштирилган маълумотлар базаси маълумотларни турли мезонларга кўра саралаш имконини беради. Масалан, ножўя таъсири ёки мушакларнинг оғриғи, руҳий касалликлари ва бошқалар бўйича. Менимча, бизнинг Соғлиқни сақлаш вазирлигимизда бундай тизим мавжуд ва барча эмланган аҳоли учун бундай қайдлар олиб борилади.\n— Ножўя таъсирлар баъзи соғлиқ муаммолари фонида пайдо бўладими ёки улар мутлақо соғлом одамларда ҳам бўлиши мумкинми?\n— Мен ўқиган маълумотларда AstraZeneca билан эмланишдан кейин тромбознинг ушбу саноқли ҳолатлари ҳозирда ўрганилмоқда. Ҳозирча олимлар бунинг сабабини тушуна олишмаяпти. Аммо агар бу таъсир жуда кам сонли одамларда кузатилса, эҳтимол бу одамнинг баъзи генетик хусусиятларига боғлиқдир. Эҳтимол, бу баъзи омилларнинг тасодифидир.\nЭмланмаганлар орасида тромбоздан ўлганлар эмланганларга қараганда кўпроқ. Тромбоз, эҳтимол, одам эмлангани учун содир бўлмас, балки бу шунчаки тасодифдир. Балки у барибир ҳам тромбоздан вафот этган бўларди.\nАниқ бўлмаган маълумотларга асосланиб хулоса чиқариш мумкин эмас. Бу худди эмланганлар аварияларда вафот этади дейиш билан баробар. Тўлақонли тадқиқот олиб бориш зарур. Агар бир неча ўнлаб ёки юзлаб миллион одамлардан мингтаси қандайдир патологияга дучор бўлган бўлса, худди шу оқибатлардан эмланмаган қанча одам ҳалок бўлганига ҳам эътибор қаратинг. Буни қандай солиштириш мумкин?\n— Вакцинанинг ножўя таъсири 10 йилдан кейин ёки ундан кўп вақт ўтгач пайдо бўлиши мумкинми?\n— Биз буни билмаймиз. Бироқ, бу саволингизга кўпроқ эҳтимол билан йўқ деб жавоб бериш мумкин. Чунки болалигингизда сиз ҳам турли вакциналар билан эмлангансиз, лекин ўзингизни яхши ҳис қиляпсизку.\nШу хам жавоб булдими урток олим?


Galaxy S21 туркумининг учта флагманини илк расмий видеоларда кўрамиз! - Terabayt.Uz\nGalaxy S21 туркумининг учта флагманини илк расмий видеоларда кўрамиз!\nКуни кеча биз Galaxy S21, S21 Plus ҳамда S21 Ultra моделларининг ўлчамларини таққослаб кўрсатувчи биринчи «жонли» фоторасмни эълон қилган эдик. Шунингдек, уларни ҳар томонидан акс эттирувчи ўта сифатли рендер-суратлар ҳам чиққан.\nЎҚИНГ: Квадрокамерали ва 7000 мАс батареяли ҳамёнбоп Galaxy M12 сертификациядан ўтди\nAndroidPolice нашри бўлса аллақачон Galaxy S21 туркуми вакилларининг расмий роликларини ҳам қўлга киритибди! Улардан биринчисида стандарт Samsung Galaxy S21 модели Phantom Violet рангли корпусда кўрсатилган:\nОлдинги инсайдерлик хабарларида айтилганидек, у ясси экранга ва уч модулли камерага эга. Корпусининг айрим қисмлари бинафшаранг билан контраст ташкил этувчи бронза тусида ишланган.\nУчликнинг иккинчиси – Samsung Galaxy S21+ ҳам худди стандарт флагман каби кўринишга эга, уларнинг ўзаро фарқлари корпус ва дисплей ўлчамида, шунингдек, аккумуляторининг ток сиғимида бўлади:\nВа ниҳоят, Galaxy S21 Ultra модели қора тусли корпусда кўрсатилган; унинг экрани катта, четлари қайрилган; бош камераси эса тўртта датчикни ўз ичига олган. Уларнинг юқорисида лазерли автофокус тизимига кўзимиз тушади.\nSamsung ушбу учта флагманини 14 январь куни бўлиши тахмин қилинаётган Galaxy Unpacked тадбирида намойиш этади.


Ўзбекистонда аҳолини сув билан таъминлашга 1.25 млрд доллар йўналтирилади\n20:38 / 10.06.2015\nЎзбекистоннинг қишлоқ ва шаҳарларини ичимлик суви билан таъминлашни янада яхшилаш мақсадида 2015-2019 йиллар давомида 432.8 млн доллар қийматга эга лойиҳалар амалга оширилади. Бу маблағ ёрдамида амалга ошириладиган сув тозалаш ва етказиш тармоқлари ва тизимларини таъмирдан чиқариш ишлари 500 минг ўй хўжаликларининг сув билан таъминланишини яхшилашга имкон беради.\nБундан ташқари, 2015-2018 йилларда ичимлик суви таъминоти ва канализация тармоқларини модернизация қилиш дастури доирасида 30дан ортиқ лойиҳалар доирасида халқаро молиявий институтлардан 817.7 млн доллар маблағ жалб қилинади. Ирригация ва дренаж бўйича халқаро комиссия аъзоси бўлган Ўзбекистон ушбу маблағлар ҳисобига бир қанча вилоятларда гидроиншоотлар реконструкциясини амалга оширади. Жаҳон банки билан ҳамкорликда реализация қилинадиган лойиҳалар қаторида Сирдарё туманидаги беш туман марказида олиб бориладиган таъмирлаш ва модернизация ишларини келтириш мумкин.\nБундан ташқари, “Ўзбекистон” ахборот агентлигининг маълум қилишича, Осиё тараққиёт банки кўмагида Қўқон ва Андижон шаҳарларида сув таъминоти ва канализация тизимларини реконструкция қилиш ҳамда Фарғона, Марғилон ва Риштон шаҳарларида сув таъминоти тизимларини таъмирлаш лойиҳаси амалга оширилмоқда. Лойиҳага мувофиқ ушбу шаҳарларда 55 км узунликдаги сув қувурлари қайта тикланади, 68 қудуқ ва 4 сув иншооти таъмирланади. Сув истеъмолчиларга хавфсиз ва экологик тоза каналлар орқали етказиб берилади.


Барча кутаётган ТОП-10 трансфер / CHAMPIONAT.asia\nБарча кутаётган ТОП-10 трансфер\n06 янв 07:00\nТеглар : Леон ГорецкаДэнни РоузСергей Милинкович-СавичЮлиан ДракслерДавид ЛуисГенрих МхитарянАлексис СанчесМауро ИкардиМесут Озил Филиппе Коутиньо\nБугунги мақоламиз жорий йилнинг январ ойида клубини ўзгартириши мумкин бўлган футболчиларга бағишланади.\nБироқ, жамоалар “юлдуз”ини қўлдан чиқариш нияти йўқ. Бундан ташқари, мавсум ўртасида ўйинчилар ҳам янги жамоада ўз ўрнини топиб олиши қийин масала. Бу ўринда, Гризманни бу рўйхатдан дарҳол чиқариб ташлаймиз. Сабаби, у қиш якунигача кескин бурилиш қилиши даргумон. Шундай экан, қуйида амалга ошиши кутилаётган трансферлар ҳақида сўз юритамиз.\n10-ўрин. Леон Горецка («Шальке»)\nСиз бу йигитни Конфедерациялар Кубогидаги чиқишларидан яхши танийсиз. Иқтидорли Леон ёздан бери айниқса яхши ўйин кўрсатмоқда. Горецка «Шальке» билан янги шартнома имзолашга шошаётгани йўк. «Кўк ранглилар» сафидан кетиш нияти бўлса-да, агенти оркали «Бавария» билан музокара олиб бораётган Леон ҳанузгача клубдан розилик ололгани йўқ.\nТрансфернинг амалга ошиш эҳтимоли: 95%. Агар “Бавария” билан шартнома имзоламаса, унда бор умидини «Ливерпуль»га боғлайди.\n9-ўрин. Дэнни Роуз («Тоттенхэм»)\nҚанот ҳимоячиси Уокерни йўқотгандан сўнг, “шпор”лар яна бир қанот ўйинчисидан айрилди. Уокернику лондонликлар сотишганди, аммо Роуздан сотмай туриб, айрилиб қолди. Сабаби, Дэнни клуб трансфер сиёсатини танқид қилиб, ўз жамоасига қарши чиқди. Бундай ҳолатлар асосан, ўзаро ҳал қилинади. Ўзбошимчалик туфайли Роуз захира ўриндиғидан мустаҳкам жой олди. Шундай экан, даъвогарлар бор пайтда уни тезроқ сотиб юбориш керак. Масалан, “МЮ”га чап қанот ҳимоячи зарар қилмасди.\nТрансфернинг амалга ошиш эҳтимоли: 90%. Дэнни “шпор”лар асосий таркибига қайтиши жуда қийин.\n8-ўрин. Сергей Милинкович-Савич («Лацио»)\nЖозе ва Хосеп, ҳар иккиси ҳам, Савични ўйинини кундан-кунга кучайтира олаётган баланд бўйли серб сифатида таърифлаган. Сергей — ажойиб футболчи. У турли клубларга “сакраб” юришдан кўра, «Лацио» ўйинларини устун қўяди. Янгиликларга қараганда, хавбек учун “МС” ва “МЮ” клублари яхшигина маош тўлашга тайёр. ПСЖ ҳақида эса гапирмаса ҳам бўлади. Қизиқ, у қандай тўхтамга келар экан?!\nТрансфернинг амалга ошиш эҳтимоли: 50%. Бироқ клубда “ЖЧ-2018дан сўнг сотамиз, ана ўшанда қимматроқ кетади” деган фикр ҳам йўқ эмас.\n7-ўрин. Юлиан Дракслер (ПСЖ)\nЮлиан Дракслер ҳужум гуруҳидаги катта харидларнинг аниқ қурбонларидан бири эди. Масалан, АПЛ турли жамоалари таркибида унга жой топилиши тайин.\nТрансфернинг амалга ошиш эҳтимоли: 90%. «Арсенал» энг паст кўрсаткичи бўйича жаҳон чемпионига 40млн евро бермоқчи — ҳозирги нарх-навода арзимаган пул.\n6-ўрин. Давид Луис («Челси»)\nАгар Антонио Конте услубини ўзгартиргани рост бўлса, у ҳолда бу вазиятда трансфер юз бермайди. Бу ёш мураббийга хос жиҳатлардан бири. Давид Луис Конте билан жанжаллашиш учун баҳона топди. Бу «тизза жароҳати» туфайли майдонга тушмаслик бўлди. Натижада, у яна чамадонини йиғиштириш тараддудига тушиб қолди. «Арсенал» ҳатто «Бавария» ҳам Луисни сотиб олиш ҳаракатини бошламоқда.\nТрансфернинг амалга ошиш эҳтимоли: 60 %. Давиднинг жахли бурнининг учида туради. Лекин гина сақлаб юрмаслиги унинг ижобий жиҳати ҳисобланади.\n5-ўрин. Генрих Мхитарян («МЮ»)\nНима деб ўйлайсиз, Генрих «МЮ»да умрбод қолармикан ё бир йил, холосми? Моуриньонинг сўзларига қараганда ҳар бир футболчининг ўз нархи бор. Шу сабаб, у ҳеч кимни мажбуран ушлаб турмайди. Бу албатта, Жозе билан жанжаллашган Мхитарянга ҳам тегишли. Бу ҳолат эса «Интер»га ўйинчини қайта сотиб олиш имконини берди.\nТрансфернинг амалга ошиш эҳтимоли: 90 %. Генрих захира ўриндиғида ўтиришга рози бўлиши қийин, «Интер»да эса у асосий таркибда ўйнаши деярли аниқ.\n4-ўрин. Алексис Санчес («Арсенал»)\n«Арсенал»нинг баъзи футболчилари Санчеснинг голларини нишонлашдан бош тортди. Лекин бу шунчаки таҳмин. Бироқ, шартнома амал қилиш муддати якунига етаётгани айни ҳақиқат. Чилилик ҳужумчи янги битим имзоламайди. «Арсенал» — ишбилармонлар клуби. Шунинг учун, жамоага вақти-вақти билан майдонга тушадиган “қандайдир” Алексисдан кўра, яхшигина даромад муҳим. Шундай экан, клуб ёзда уни “ҳадя” қилишдан, ҳозирнинг ўзида сотиб юборишни афзал кўрмоқда.\nТрансфернинг амалга ошиш эҳтимоли: 20%-80 %. — ёзда уни мутлақо бепулга олиш мумкин.\n3-ўрин. Мауро Икарди («Интер»)\nАгар «Реал» бу мавсумда ҳали бирор титулга эга чиқмоқчи бўлса, жамоага ҳақиқий ҳужумчи керак. Бу Икарди бўлиши мумкин. Ахир футболда “содиқ” сўзини ишлатиш бироз хавфли. Масалан, Почеттинонинг Кейнга айтган мақтови — Гарри клубдан кетиши мумкинлигини билдирмайди. Бироқ, агар инглиз футболчи ўз клуби билан чинакамига жанжаллашиб қолмаса, у ҳолда «Реал» «Интер» сардори билан шартнома имзолаши мумкин. Икарди Бенземадан ёмон эмас — бу аниқ!\nТрансфернинг амалга ошиш эҳтимоли: 60 %. У «Реал»га керак, лекин Перес Кейнни клубга олиб келишни орзу қилмоқда. «Шпорлар» эса ҳозирча бунга йўл қўймаяпти.\n2-ўрин Месут Озил («Арсенал»)\nЖозе Мхитаряннинг ўрнига бошқа ўйинчи қидирмоқда. Мата — ажойиб ва ақлли футболчи, «МЮ»нинг бошқа ярим ҳимоячиларига нисбатан, клубга кўпроқ фойда келтирган. Бироқ Моуриньо учун испаниялик ҳали идеал даражадаги ўйинчи эмас. Тўғри, Ўзил ҳар доим ҳам Жозени хурсанд қилмаган бўлса-да, жаҳон чемпионини арзимаган пулга сотиб олиш — португалияликнинг ютуғи бўлган. Моуриньо бу сафар Месут майдонда сайр қилмай, шиддат билан ўйнашига ишончи комил.\nТрансфернинг амалга ошиш эҳтимоли: 95 % Сабаби, Жозе яна бир бор Венгернинг томорқасига тош отиб, Арсен қолади деган Ўзилни сотиб олиш имкониятини қўлдан чиқармайди.\n1-ўрин. Филиппе Коутиньо («Ливерпуль»)\nБу трансфер ёздаёқ амалга ошиши мумкин эди. Бироқ, кейин баъзи кийинчиликлар юзага келди. Она юрти Бразилияда, ана боринг бутун Жанубий Америкада Коутиньонинг кимлигини унча-мунча одам билмасди, «Nike» компанияси трансфер хакида расмий баёнот берилмасидан олдин маълумот берди. Энди «Ливерпуль» махфий маълумотни учинчи шахсларга маълум килганликлари учун бадал тўлови ундириш мақсадида судга мурожаат қилади. Унинг вакиллари эса Коутиньонинг нархини энг юқори даражагача кўтаришга ваъда беришди.\nТрансфер амалга ошишининг эҳтимоли: 99 %. Турли манбалар маълумотига кўра, «Барселона» 150 млндан 175 млн еврогача тўлаши мумкин. Шунинг учун, Коутиньони бу хафта «кўк-анорранглилар» футболчиси деб таништирилишини кутиб қоламиз.\nОдатда қишки трнасферлар — хавфли ва кутилмаган бўлади. Ҳамма шартномалар ҳам амалга ошавермайди. Лекин «Ливепуль»дан ҳамма нарсани кутса бўлади.\nСабаби оддий — ЖЧ-2018дан кейин нархлар кўтарилиб, ёки тушиб кетиши мумкин. Шундай экан, ёзгача кутишнинг нима кераги бор?\nЕвро-2020. Қозоғистон саралашни йирик ҳисобдаги ғалаба билан бошлади 22\n"Барселона" Коутиньо нархини эълон қилди 14\nБугун Евро-2020 саралаш баҳслари старт олади. Биринчи ўйин Қозоғистонда 11


Гўшт, помидор ва бақлажондан такрорланмас таъмга эга «запеканка» - Hidoyat.uz\nАсосий саҳифа Жамият Пазандалик Гўшт, помидор ва бақлажондан такрорланмас таъмга эга «запеканка»\nУшбу рецептда гўшт аввал томат пастаси билан маринадланади. Бақлажон ва помидорнинг уйғунлашуви таомга янада ўзгача таъм бағишлайди.\nГўшт – 600 гр;\nСаримсоқ – 2-3 бўлак;\nТомат пастаси – 3 чой қошиқ;\nСув – 150 мл;\nБақлажон – 3 дона;\nПомидор – 3 дона;\nКўкат, туз, мурч таъбга кўра.\nГўшт ўртача катталикда, пиёз паррак қилиниб, саримсоқ ва кўкатлар эса майда қилиб тўғралади. Томат пастасига сув қўшилиб, гўшт, пиёз ва саримсоқ устидан қуйилади. Туз ҳамда зираворлар сепилиб, 1 соатга музлаткичга қўйилади.\nБақлажон айлана шаклида кесилиб, туз солинган сувга ярим сотга қўйилади. Сўнг қоғоз сочиқлар устида қуритилади.\n«Запеканка» пишириладиган қолип ёғланади. Аввал бақлажон, устидан гўшт, яна бақлажон ва помидор терилиб, қатлам ҳосил қилинади. Усти фалга қоғоз билан ёпилади.\n200 даража иссиқликдаги печга 1 соат 20 дақиқага қўйилади. Тайёр бўлишидан 10-15 дақиқа аввал печдан олиниб, устига қирғичдан ўтказилган пишлоқ сепилади.


Зиданга янги иш жойи топилди - Zamin.uz\n07:00 / 28.10.2020\nАдолат юзасидан айтиш жоизки, Зидан бошқарувида “Реал”нинг натижалари самарали бўлди. Мадридликлар Чемпионлар лигасида уч маротаба ғолиб чиқди. Икки марта Ла Лигада биринчи ўринни эгаллади. Умумий ҳисобда 11 та соврин қўлга киритилди. “Замин” янгиликларини “Youtube”да кузатиб боринг\nОАВ: Зидан “Реал”ни Роналду ва Бэйл деб тарк этди\n2-06-2018, 07:02, Спорт\nЗидан: "ЕЧЛни ютмаганимизда, балки, жамоада қолардим"\n31-05-2018, 22:40, Спорт\nЗинедин Зидан: Иско - «Реал»нинг келажаги ҳисобланади\n17-04-2017, 19:18, Спорт\n13-02-2015, 11:01, Спорт


hidoyat.uz – “Мовароуннаҳр” нашриётининг сайти - ТИЛНИНГ ЖОНИ БОР\nТИЛНИНГ ЖОНИ БОР\n2016 йил 5 январ\nҲа, тилнинг жони бор экан. Бекорга жонли тил деб аталмас экан.\nАгар тилни хазина десак, у кўмиб қўйилган ё сандиқда сақланадиган хазина эмас, балки ипак қурти каби тирик хазина экан.\nҲозирги замонда кичкина дискеталарга сиғиб кетган юз минг сўзлик луғатлар менга гугурт қутисига жо бўлган сонсиз пилла уруғини эслатади.\nХитойдан қадимда бу уруғни ҳасса ичида яширин олиб чиққан сайёҳ ангишвонадек тешикчадан оламга битмас хазина тарқатган эди. Ўша сайёҳ ўзбек бўлганига менда шубҳа йўқ.\nАжабо, тариқдек уруғдан жонивор униб чиқиб пилла ўраши, капалакка айланиб учиши биз юқорида тилга олган ва тилга олмаган минг-минг сўзларнинг замон ва макондаги эврилишларини эслатмайдими?\nТил – хазина. Улкан адибимиз Пиримқул Қодиров ёзганидек, эл ганжинаси. Ҳеч бир инсон, мен тилшунос ёки ёзувчи эмасман, деб ўзини четга олмаслиги керак. Бу ганж соҳиблари ҳам, посбонлари ҳам – барчамиз.\nМустақиллик йилларида маънавиятимизнинг узвий қисми бўлган она тилимиз ривожи учун талай амалий ишлар қилинди. Беш томли “Изоҳли луғат” улкан жамоа меҳнатининг маҳсули бўлди. Саноқсиз илмий ишлар чоп этилди, издиҳомлар ўтказилди.\nЛекин қилинадиган ишлар беҳисоб.\nМуҳтарам Президентимиз Ислом Каримовнинг “Юксак маънавият – енгилмас куч” номли асарида тил маданияти тўғрисида айтилган фикрлар, адолатли танқидий мулоҳазалар бизни ўйлатмоғи, сафарбар қилмоғи керак:\n“Биз аждодлардан авлодларга ўтиб келаётган бебаҳо бойликнинг ворислари сифатида она тилимизни асраб-авайлашимиз, уни бойитиш, нуфузини янада ошириш устида доимий ишлашимиз зарур…\nАйни вақтда жамиятимизда тил маданиятини ошириш борасида ҳали кўп иш қилишимиз лозимлигини ҳам унутмаслигимиз керак. Айниқса, баъзан расмий мулоқотларда ҳам адабий тил қоидаларига риоя қилмаслик, фақат маълум бир ҳудуд доирасида ишлатиладиган шева элементларини қўшиб гапириш ҳолатлари учраб туриши бу масалаларнинг ҳали-ҳануз долзарб бўлиб қолаётганини кўрсатади. Бу ҳақда сўз юритганда, бобомиз Алишер Навоийнинг “Тилга эътиборсиз – элга эътиборсиз” деган сўзларида нақадар чуқур ҳаётий ҳақиқат мужассам эканига яна бир бор ишонч ҳосил қиламиз”.\nБу сўзлар ёлғиз тилшунос олимлар ёки қалам аҳлига эмас, балки барча зиёлиларга, миллатнинг барча вакилларига қарата айтилган мурожаатдир.\nДарҳақиқат, тилни англаш, сўзни идрок этиш ўзликни англашнинг узвий қисми ҳисобланади.\nОлдингдан оққан сувнинг қадри йўқ, дегандай биз баъзан ўз она тилимиз бойликлари, назокати, ҳусну тароватини теран билиб ҳис этолмаймиз. Оғзимиздан чиққан сўзнинг тагзаминига етмаймиз. Гап кўп, кўмир оз, деб қўямиз-у, нега шундай дейишимизни чуқур ўйлаб ўтирмаймиз.\nОна тилимиз меҳри ва ғурури кўнгилларга илҳом, тоғларни талқон қилгудек куч-қувват бағишласа ажаб эмас.\n799 марта ўқилган.


Сурхондарё вилоятининг Олтинсой туманида яшовчи А.Т. Денов туманига яқинлашиш чоғида “Нексия” русумли автоуловда соатига 90 км.дан ошиқ тезлик билан ҳаракатланган. Ҳудудда хизмат вазифасини бажараётган вилоят ИИБ ЙҲХБ ЙПХ инспектори, сафдор томонидан тўхтатилиб, унга содир этган қоидабузарлиги тушунтирилган.\nPostda.uz’нинг ёзишича, белгиланган тартибга очиқдан-очиқ амал қилмаганлиги етмагандек, А.Т. ички ишлар органи ходимига ҳолат бўйича маъмурий баённома расмийлаштирмасликни сўраб, унга 200 минг сўм пора таклиф қилган ҳолда, бир вақтнинг ўзида яна бир жиддий қонунбузарлик содир этган.\nСафдорнинг фуқарога қонун талабларини оёқости қилаётганлигини тушунтиришга уринишлари фойда бермагач, у бу ҳақда ахборот беришга мажбур бўлган.\nШундан сўнг ИИВ Ўз хавфсизлиги бошқармаси Сурхондарё вилояти бўйича бўлими ва Денов туман прокуратураси масъул ходимлари томонидан ҳамкорликда ўтказилган тезкор тадбирда фуқаро А.Т. Денов тумани “Шамоли” маҳалласи ҳудудида хизмат автомашинасида хизмат олиб бораётган ЙПХ инспекторининг ёнига келиб, автомашина ичида унга 200 минг сўм пулни пора тариқасида бераётган вақтида ашёвий далиллар билан қўлга олинди.


17 март, 2019, 15:17 149\nХалқаро мусобақа Подшоҳ Абдулазиз номидаги “Туялар фестивали” дастурига биринчи марта киритилган “Кўчманчилар олами” халқаро этнофестивали доирасида ўтказилди.\nСаудия Арабистонида ўзбек кураши бўйича халқаро турнир ташкил этилди. Мусобақада 20 дан ортиқ давлатдан полвонлар мутлақ вазнда ғолибликни қўлга киритиш учун гиламга тушди.\nЎзбекистон кураш федерациясининг хабар беришича, ушбу турнирда Ўзбекистон шарафини жаҳон ва Осиё чемпиони, Индонезияда ўтган Осиё ўйинлари ғолиби Муҳсин Ҳисомиддинов ҳимоя қилган.\nМаълумот учун, “Туялар фестивали” бир ой давом этади. Бу ерга ҳар куни 25-30 минг томошабин келмоқда. “Кўчманчилар олами” халқаро фестивали эса 9-19 март кунлари ўтказилмоқда. Этнофестиваль турли халқлар ва миллатларнинг бетакрор анъаналари намойиш этиладиган йирик анжуман, деб баҳоланмоқда. Бу ерда кураш ва яккакураш турлари, анъанавий интеллектуал ўйинлар бўйича мусобақалар, камондан ўқ узиш, қушлар билан ов қилиш, улоқ ва бошқа турдаги миллий қадриятлар бўйича кўргазмали чиқишлар ташкил этилмоқда.


10:30 / 25.06.2019 13626\nЭндиликда биз етакчиларга унчалик муҳтож эмасмиз - бироқ биз истаган етакчилар жудаям кам.\nБиз етакчилик аслида нима эканини гўёки унутгандекмиз ва уни бошқа нарса билан адаштиряпмиз, деб ёзади Harvard Business Review.\nЕтакчи бўлмаслик нима? Бу биринчидан, омма олдида чиқишлар қилмаслик. Етакчилик юз ишорасини тўғри ҳолатга келтириш, қаторларни тўғри эслаб қолиш, мос келувчи фурсатларда муштни тугиш эмас. Бу моҳият. Фарқини тушунтиришга изн беринг. Вазият сценарийда ёзилганидан четга чиқишни, томошабин ўрнидан туришни ёки театр деворлари бузилишни бошлаганида нима юз беради? Актёр импровизация қилишни билмаса, фалажлик ҳолатида қолади. Бугунги кунда гувоҳи бўлаётган ҳолатимиз ҳам худди шундай: етакчи хоҳ сиёсий, хоҳ ижтимоий, маданий ва корпоратив бўлсин, ноаниқ дунёдаги мураккаб даврда фалажлик ҳолатида қолади. Шунинг учун сценарийларни ўрганамиз, қаторларни ёдлаймиз, муштимиз бурчакларини синчковлик билан текширамиз.\nОддий бир мисол келтирамиз. Ўн йил муқаддам ҳеч ким Nokia рўзғордаги эски хотирага айланган буюмдек бир номга айланишини башорат ҳам қила олмасди. Шунга қарамай, қулаш юз берди, Nokia етакчилари ўзларини ишонч берувчи, ўзига ишонган, хотиржам, чиройли нутқлар сўзловчи етакчилар каби тутишган бўлса-да, етакчи эмасдилар. Улар келажак компаниясини яратиш учун бажаришлари керак бўлган ишни амалга оширмадилар. Чунки келажак ноаниқ ва бу ҳолат кишини айрим ҳолларда қатъиятсиз, қўпол ва аҳмоқ бўлиб кўринишга мажбур қилади.\nЕтакчилик “юқори самарага эга бўлиш”да ҳам намоён бўлмайди. Шунга қарамай, етакчиларни даромадларни оширувчи ва мақсадларга эришувчи кишилар орасидан излаймиз. Бироқ етакчининг асосий вазифаси – кечаги вазифаларни янада самаралироқ бажариш ҳам эмас. Етакчилик унумдорлик ғоясини тўлақонли англаш демакдир. Ўйлаб кўринг: Ebay асосчиси Пьер Омидьяр (Pierre Omidyar) эҳтимол Sotheby’нинг буюк аукциончисига айланмасди. Википедия муассисларидан бири Жимми Уэлс (Jimmy Wales) Британия энциклопедияси бош директорлиги лавозимидан четлаштирилган бўларди. Craigslist асосчиси Крейг Ньюмарк эълонларнинг яхши муҳарририга айланмаслиги ҳам мумкин эди.\nАгар мақсадимиз ана шундай етакчиларни аниқлаш ва ривожлантириш бўлса, уларни энг яхши ижрочилар орасидан топа олмаймиз. Бироқ улар натижалар қандай бўлиши мумкинлиги ҳақидаги тасаввурларимизга таҳдид солувчилар орасида мавжуд бўлиши эҳтимоли бор. Агар “аълочилар”нигина етакчилик сари олға сурсак, ундан кўпроғи қўлга киритилмаганига ҳайрон қолишимиз керакмикан?\nШу билан бирга етакчилар афзалликларга умид боғлайдиган, мақсади ҳокимиятни қўлга киритиш ва кейин уни сақлаш бўлган оддий сиёсатчилар эмас. Етакчиларнинг иши ҳокимиятни қўлга киритиш эмас, аксинча имкониятларни кенгайтиришдан иборат. Етакчининг вазифаси томошанинг ўзи оддий спектаклдан иборат бўлмайдиган реалликни яратиш, таҳдид, кўндириш ва забт этиш сиёсатини юритиш эмас, балки одамлар эътиборини улар ишларининг моҳияти ва мақсадига қаратишдан иборат.\nЕтакчилар одамларнинг имкониятларини юксак мақсад воситасида кенгайтирганида ўз ортидан эргашувчиларни забт этиш учун маркетинг тактикаларини қўллашлари зарур бўлмайди. Ўзини турткич сифатида тутувчи етакчилар имтиёзлар, бонусларни ишга солишади. Етакчилар савдогар эмас. Стив Жобс Жон Скаллига ўзининг машҳур “Сиз ҳаётингизнинг қолган қисмини қандай ўтказишни истайсиз: ширин сув сотиш биланми ёки дунёни ўзгартирибми?” саволи билан мурожаат қилганида ана шу тафовутни кўрсата олди. Ширин сувни сотиш сизга бир неча доллар келтириши мумкин - бироқ фақат ҳақиқатан ҳам арзирли бирор нимани амалга ошириш орқали. Етакчининг мақсади эса мақсад яратишдир.\nҚанчалик илҳомлантирувчи бўлмасин, етакчининг иши илҳомлантирувчи нутқлар сўзлашдан иборат ҳам эмас. Етакчи вақти-вақти мурдадек қотиб қолган одамларнинг орқасига шапатилаб турадиган нотиқ ҳам эмас. Етакчининг вазифаси ҳақиқатан ҳам одамларга илҳом бериш, бироқ ана шу сўзнинг асл маъносида. Етакчилар ўзлари бошқараётган ташкилотлар, ўзлари масъул бўлган кишиларга жон бағишлайдилар. Улар ўзга кишиларга журъат қилиш, тасаввур этиш, яратиш ва қуриш имконини беришади. Улар бу йўлда бизни руҳлантириш билангина чекланишмайди. Уларнинг мураккаб вазифаси рағбат, жараён ва вазифаларни яратишдан иборат.\nЕтакчиликнинг аниқ ўрни йўқ. Биз яхши етакчиларни интиқлик билан кутамиз. Эҳтимол муаммо айнан бизнинг интилишимиз билан боғлиқдир. Ўзимизни сотиб олишлари эвазига қутқарилишимизни кутамиз. Чунки бирор ишни яхшироқ амалга оширишдан кўра етакчилар устидан шикоят қилиш осонроқ. Охир-оқибат, етакчилик дарҳақиқат қийин иш.


ТЕСТОСТЕРОН ДАРАЖАСИ ПАСАЙИШИ АЛЬЦГЕЙМЕР КАСАЛЛИГИ ХАВФИНИ ОШИРАДИ\nЭркаклар гормони тестостерон даражасининг пасайиши Альцгеймер касаллигининг ривожланиши билан боғлиқ, дейди Сэнт Луис университетининг Ёш оид тиббиёт бўлими раҳбари доктор Жон И. Морли. У Гонконг университети қошидаги қиролича Мэри касалхонасидан доктор Лэн-вин чун билан бирга 153 нафар хитойлик кишини Уларнинг барчаси камида 55 ёшда бўлиб, ақл заифлашишидан азият чеккан, деб ёзади The Times of India.\nТадқиқотда иштирок этган 153 нафар кишидан 47 нафарида енгил когнитив бузилиш – фикрлаш аниқлигини ва хотирани йўқотишдаги қийинчиликлар аниқланган. Бир йил давомида ушбу гуруҳдан 10 нафар эркак Альцгеймер касаллигига шубҳа қилинган. Бу эркакларда олимлар тестостерон даражаси пасайгани ва ApoE4 (аполипопротеин E) оқсили даражаси ошгани касаллик ривожланиш хавфи катталиги ва юқори қон босими билан боғлиқлигини аниқлашди.\nОлимлар бу қандай обектив қонуниятларга асосланганини аниқ билишмади, аммо қуйидаги тахмин илгари сурилади: эҳтимол тестостерон Альцгеймер касаллигидан ҳимоя қилишда роль ўйнайди. Тадқиқотчилар касаллик ривожланишига йўл қўймаслик учун тестостерон даражасини кўтариш мумкинми ёки йўқлигини тушуниш учун кенг миқёсли тадқиқот ўтказишни режалаштиришмоқда.


Сурхандарёда “Termiz kargo” экспорт маркази очилди – Коммерсант.Уз\nСурхандарёда “Termiz kargo” экспорт маркази очилди\nСурхондарё вилоятидаги “Termiz Cargo Centre” халқаро логистика маркази негизида ташкил этилган “Termiz kargo” экспорт маркази очилиши бўлиб ўтди. “Termiz kargo” экспорт маркази мамлакатимиз товар ишлаб чиқарувчилари ва тадбиркорлари билан афғонистонлик ишбилармонлар доирасининг ҳамкорлик алоқаларини янада мустаҳкамлашда ўзига хос дўстлик кўприги вазифасини ўтайди. Замонавий марказда қўшни давлат тадбиркорларига сифатли хизмат кўрсатиш учун барча қулайлик мавжуд. Консуллик вакили, божхона терминали биноси, омборлар қурилган.\n– Биз бир дарёнинг икки қирғоғида яшаб келаётган яқин қўшнилармиз, – дейди Афғонистондаги “Bashir Navid Group” компанияси президенти Ҳожи Хайриддин. – Ўзбекистоннинг мамлакатимизда барқарор вазиятни тиклаш юзасидан амалга ошираётган ишларини юксак қадрлаймиз. Ушбу марказ бизнинг ўзбекистонлик ишлаб чиқарувчилар билан ҳамкорлигимизни янада мустаҳкамлаш, тижорат ишларимизни сифат жиҳатидан янги босқичга кўтаришга хизмат қилади.\nМаълумки, юртимиздан қўшни давлатга озиқ-овқат ва нефть маҳсулотлари, электр энергияси, минерал ўғитлар экспорт қилинмоқда. Жорий йилнинг олти ойида ўзаро савдо айланмаси 18 фоиз ўсган.\nҚайд этиш лозим, марказнинг кўргазма залида мамлакатимизда ривожланган автомобиль ва қишлоқ хўжалиги техникаси, кимё, қурилиш материаллари, енгил, чарм-пойабзал ва озиқ-овқат саноати, электр жиҳозлари ишлаб чиқараётган 80 дан ортиқ замонавий корхонанинг 300 дан зиёд маҳсулоти кенг намойиш этилмоқда.\nАфғонистон Ўзбекистон “Termiz kargo”\nПредыдущая запись Экспорт туристических услуг Узбекистана в 2017 году составил $1,8 млрд\nСледующая запись Навоий вилояти: уй оламан деб 1,3 млрд сўм йўқотдилар\n«Узбекистон темир йуллари» запустит два новых поезда в Россию\nФрилансеры начнут платить налоги и получать пенсию\nВ стране будет введена автоматизированная информационная система «Нотариус»\nСпециальный Совет займется досудебным урегулированием налоговых споров\nУзбекистан и Греция договорились о сотрудничестве в сфере сельского хозяйства\nС 2018 года мониторинг трудоустройства выпускников будет осуществляться по-новому\nВ Узбекистане ввели статью за нарушения законодательства о частных агентствах занятости


Аёл макри — Dilkashradio.com\nАссалому алайкум назокатли ва фусункор опа-сингиллар. Бугунги суҳбатимизда аёл макри ҳақида гаплашишдан олдин унинг қачон пайдо бўлганига бир назар ташлаб олсак. Азал-азалдан аёл ожиза ҳисобланган ва унга шундай муносабатда бўлинган. Эркак идеали қаттиққўл, баъзан шафқатсиз, жасур, мард деб тан олинган. Шундай эркакнинг қисман бўлса-да эътиборига эришиш учун унинг маҳрамидаги аёл турли усуллардан фойдаланган. Бундан ташқари, қўш никоҳдаги аёллар ўртасидаги рақобатда ҳам қайси аёл устунлик қилса, эътибор унга қаратилган. Буни тарихий кинофильмларда, бадиий асарларда учратиш мумкин. Аёлнинг макридан эса опа-сингиллари, яқинлари хабардор бўлишган. Бунинг оқибатида макр авлоддан авлодга, онадан болга, опадан сингилга ўтиб келган.\nАёл эрининг эътиборини ўзига қаратолмаса, албатта ўртада совуқчилик пайдо бўлади. Бунда эркак аёлидан узоқлашади. Эркакнинг аёлга эътиборсиз муносабатда бўлиши нафақат унинг оилавий шароитига, балки жамиятдаги мавқеига ҳам ўз таъсирини ўтказади. Эркак назарига тушмайдиган аёл ҳатто аёллар жамиятида ҳам ёлғизлатиб қўйилган. Бугунги кунга келиб эса, ҳар бир аёл сирларини яқин кишисига айтади ва ўз макрини ошкор этади. Шу билан у макрнинг давомийлигини таъминлайди. Макрнинг тарихий кўриниши билан ҳозирги ҳолатида бироз ўзгариш кузатилса-да, барибир, асосий этибор эркакка қаратилган. Эркаклар аёл макрига салбий қарайди. Аслида аёл макри, айёрлиги ҳаётда керакли воситадир. Фақат у ижобий бўлиши, нохуш вазиятни келтириб чиқармаслиги керак.\nАёл макрини дипломатия билан тенглаштирса бўлади. Яъни макр ўз нияти, хоҳишини эркак тўғри қабул қила оладиган тарзда етказиб бериш йўлидир. Аёл ўз мақсадига эришиш учун турли усуллардан фойдаланади. Бу орқали аёл эркакни жалб қилади, уни маълум бир ишга кўндиради ва ҳоказо. Макрнинг асосий мақсади бу – эҳтиёжни бажарадиган ҳар қандай инсоннинг эътиборини ўзига қаратишдир. Оддий макр. Мисол учун, эрингизга ёқимсиз бир вазият ҳақида айтишингиз керак. Ишдан чарчаб келиши билан бу ҳақида гапирмасдан, уни мазали таом билан сийлаб, кейин вазиятни бўрттирмасдан, ётиғи билан айтсангиз, унга бу унчалик ёмон таъсир қилмайди ва сизни осон кечира олади. Бу ҳам эркакнинг эътиборини жалб қилиш ва шу орқали унда салбий таассурот уйғотмаслик учун ўйлаб топилган оддий макрнинг бир кўринишидир.\nАёл макрининг асосий кўрсаткичлари бу – эркаланиш, нозланиш, ибо, юмшоқлик ва сабр. Унинг асосий мақсади эркакнинг эътиборини ўзига тортишдан иборатдир. Ëнида гўзал аёл, чиройли безатилган дастурхонни кўрган ва ширин сўзларни эшитаётган ҳар қандай эркак аёлга эътиборсиз бўла олмайди.\nАёл макр ишлатиши учун ҳам бироз тер тўкишига тўғри келади. Бунинг учун аёл ўз кўринишига эътибор қаратиши, мазали таомлар сирини ўрганиши ҳамда эрининг кайфиятини кузатиши керак бўлади. Ҳар бир аёл эрининг характеридан келиб чиқиб макрнинг у ёки бу турини танлайди. Теран фикрлайдиган, кўп китоб ўқийдиган, психологлар тоифасига мос аёллар дипломатик усулдан фойдаланишади. Улар бундай макрнинг уддасидан чиқишади ҳам. Азиз аёллар, аёл макри ва унинг рўзғорда ишлатадиган кичик сирларидан боҳабар бўлишни истасангиз, бизнинг www.najot.com сайтимизга ташриф буюринг.


САВОЛ БЕРИНГ- ЖАВОБ БЕРАМИЗ – Юрт тараққиёти йўлида бирлашайлик!\nМехнат мухофазаси Юридик бўлим\nСАВОЛ БЕРИНГ- ЖАВОБ БЕРАМИЗ\n17.05.2018 27.06.2018 andijon савол-жавоб\nСавол: Ходимни ойлик иш хақи маошларидан қандай холларда ушлаб қолиниши мумкинлиги хақида тушунча берсангиз.\nЎзбекистон Республикаси Меҳнат кодексининг 164-моддасида ходимни ойлик иш хаққи маошларидан ушлаб қолиш учун бир қатор меъёрлар белгилаб қўйилган. Яъни:\nУмумий қоидага кўра, ходимнинг ёзма розилиги билан, бундай розилик бўлмаган тақдирда эса, – суднинг қарорига асосан меҳнат ҳақидан ушлаб қолиниши мумкин.\n1) Ўзбекистон Республикасида белгиланган солиқлар ва бошқа мажбурий тўловларни ундириш учун;\n2) суднинг қарорлари ва бошқа ижро ҳужжатларини ижро этиш учун;\n3) иш ҳақи ҳисобига берилган авансни ушлаб қолиш учун, хўжалик эҳтиёжларига, хизмат сафарларига ёки бошқа жойдаги ишга ўтганлиги муносабати билан берилган бўлиб, сарф қилинмай қолган ва ўз вақтида қайтарилмаган авансни ушлаб қолиш учун ҳамда ҳисоб-китобдаги хатолар натижасида ортиқча тўланган суммани қайтариб олиш учун. Бундай ҳолларда иш берувчи авансни қайтариш ёки қарзни тўлаш учун белгиланган муддат тамом бўлган кундан ёхуд ҳақ тўлаш нотўғри ҳисоблаб чиқарилган кундан бошлаб бир ойдан кечиктирмасдан аванс ёки қарзни ушлаб қолиш ҳақида фармойиш беришга ҳақлидир. Агар бу муддат ўтиб кетган бўлса ёки ходим хўжалик эҳтиёжларига, хизмат сафарларига ёхуд бошқа жойдаги ишга ўтганлиги муносабати билан берилган аванснинг ушлаб қолинишини асоссиз ёки миқдорини нотўғри деб ҳисобласа, у ҳолда қарз суд тартибида ундирилади;\n4) ҳисобидан ходим таътил олиб бўлган иш йили тугамасдан туриб меҳнат шартномаси бекор қилинганда, – таътилнинг ишланмаган даврга тегишли кунлари учун. Ана шу кунлар учун ҳақ меҳнат шартномаси ушбу Кодекс 89-моддасининг тўртинчи қисмида, 100-моддаси иккинчи қисмининг 1 ва 2-бандларида, 106-моддасининг 1 ва 2-бандларида кўрсатилган асосларга кўра, шунингдек ўқишга кирганлиги ёки пенсияга чиққанлиги муносабати билан бекор қилинганда ушлаб қолинмайди;\n5) ходим томонидан иш берувчига етказилган зарарни қоплаш учун, агар етказилган зарарнинг миқдори ходимнинг ўртача ойлик иш ҳақидан ортиқ бўлмаса;\n6) ушбу Кодекснинг 181-моддаси биринчи қисмининг 2-бандида назарда тутилган жаримани ундириш учун.\nИш ҳақини ҳар гал тўлаш вақтида ушлаб қолинадиган ҳақнинг умумий миқдори ходимга тегишли бўлган меҳнат ҳақининг эллик фоизидан ортиб кетмаслиги лозим.\nУшбу саволга Андижон вилоят касаба уюшмалари ташкилотлари Бирлашмаси юридик бўлими мудири Х.Усманов жавоб берди.\n← “Ишбилармон аёл – 2018” кўрик-танловининг Андижон вилояти босқичи бўлиб ўтди\nАндижон вилояти тизимидаги корхона, ташкилот ва муассасаларда спортнинг мини футбол тури бўйича спорт мусобақалари ўтказилмоқда →\nКасаба уюшмасининг аралашуви билан ходимнинг ҳуқуқи тикланди\n10.09.2019 andijon Касаба уюшмасининг аралашуви билан ходимнинг ҳуқуқи тикландиda fikr bildirishni o'chirish\n25.07.2018 andijon Қандай бахтсиз ходисалар текширилади ва ҳисобга олинади?da fikr bildirishni o'chirish


«Солиқ ва божхона хабарлари» газетасининг 2018 йил 13 ноябр 46-сони - Gazeta.Norma.uz\n«Солиқ ва божхона хабарлари», №46, 2018й. 13 ноябр\nБалиқчилик кластерлари солиқлардан 3 йилга озод этилади\nПрезидентнинг «Балиқчилик соҳасини янада ривожлантиришга доир қўшимча чора-тадбирлар тўғрисида»ги қарори (6.11.2018 йилдаги ПҚ-4005-сон) қабул қилинди.\nҲисобда суғурта товони\nТашкилотимизда транспорт воситаларини ихтиёрий суғурталаш шартномаси бор. Яқинда ЙТҲ юз берди. Суғурта компанияси суғурта суммасини ташкилотимиз счётига ўтказган ҳолда тўлаб берди. Суғурта товони келиб тушиши бухгалтерия ҳисобида қандай акс эттирилади?\nАвтоёқилғи қуйиш станцияси учун ЯСТ\nКорхонамиз автомобилларга ёқилғи қуйиш станцияси ҳисобланади. ЯСТни ҳисоблаш чоғида ер солиғининг базавий 3 баравар миқдорини инобатга олиш керакми?\nТекинга олинган мол-мулкка солиқ солинг\nМуассислардан бири, директор ҳам унинг ўзи, тўлиқ эскирган компьютерни бошқа фирмага текинга беришга қарор қилди. Иккала ташкилот ҚҚС тўламайдиган ЯСТ тўловчиси ҳисобланади. ПК текинга берилишини қандай ҳужжатлар билан расмийлаштириш зарур? Бунда тарафларда қандай солиқ оқибатлари юзага келади?\nСақлашдаги хўжалик анжомлари\nИнвентарь ва хўжалик анжомларини 1080-счётга кирим қилаётганда уларни дарҳол харажатларга ҳисобдан чиқариш шартми? Инвентарь фойдаланишга берилмаган бўлса, уч ой 1080-счётда қолиши мумкинми?\nТугатиш чоғида имтиёзлар сақланади\nИшлаб чиқариш корхонаси тикув маҳсулотлари ишлаб чиқаришга ихтисослашган (ЯСТ тўловчиси, ИФУТ коди – 14130-«Бошқа устки кийимлар ишлаб чиқариш»). Тикув ишлаб чиқариши асосий фаолият ҳисобланади. Президентнинг 21.12.2016 йилдаги ПҚ-2687-сон қарорига мувофиқ ЯСТ ва божхона тўловлари бўйича имтиёзлар мавжуд. Имтиёзлар – мақсадсиз. 1. Корхона ПҚ-2687-сон қарорга мувофиқ жорий йилда ЯСТ ва божхона тўловлари бўйича имтиёзларни қўллаган бўлса, у жорий йилда тугатилиши мумкинми? 2. Корхона кўрсатилган имтиёзларни қўллаш сабабли бўшаган маблағларни тайёр маҳсулот таннархига киритиши керакми? БЮДда («Ҳисоб-китоб тафсилотлари» графасида – Тўланмайди) кўрсатилган ҚҚС, божхона божи ва ҳ.к. суммаларни тайёр маҳсулот таннархига киритиш лозимми? ЯСТничи?\nЯСТ: ускунани импорт қилишда имтиёзлар\nТашкилотимиз 2018 йил бошида бетон ишлаб чиқарувчи янги импорт ускунани (Elkomix-135) ўз маблағлари ҳисобидан сотиб олди. ТИФ ТН бўйича товар коди – 8474 31 000 0. У 2018 йил III чораги бошида фойдаланишга жорий этилди. Корхона янги импорт ускунани сотиб олган ва фойдаланишга жорий этган бўлса, ЯСТ бўйича имтиёз олишга ҳақли бўладими?\nёки ТАШКИЛОТДА КАССА ОПЕРАЦИЯЛАРИНИ ЮРИТИШ ҚОИДАЛАРИ\nНорезидент юридик шахслар даромадига солиқ солиш\nРеспубликамиз солиқ қонунчилигини, жумладан норезидентлар фаолиятига солиқ солиш тартибини такомиллаштириш ҳамда чет эл компанияларининг Ўзбекистонда фаолият олиб бориши шарт-шароитларини яхшилаш мамлакатимизга чет эл инвестицияларини жалб қилишдек энг зарур масалани ҳал этишда муҳим роль ўйнайди. Солиқ қонунчилигимизда норезидент юридик шахслар, айниқса фаолиятини доимий муассаса орқали амалга оширадиган норезидент юридик шахслар фойдасига солиқ солиш тартибини янада соддалаштириш ва такомиллаштириш талаб қилинади. Чунки амалдаги қонунчиликда уларнинг мамлакатимиз ҳудудида маҳаллий компаниялар сингари фаолият олиб бориши учун бир хил шароитлар яратилмаган.\n№45 6 ноябр 2018\n№44 30 октябр 2018\n№43 23 октябр 2018\n№42 16 октябр 2018\n№40 2 октябр 2018


Россия Мудофаа вазири Сергей Иванов “К-159” сувости кемасининг чўкиб кетишида экипаж аъзоларининг айби йўқлигини маълум қилди.\nБу ҳақда вазир ҳалок бўлган денгизчиларнинг яқинлари билан ўтказилган учрашув пайтида айтиб ўтди. “К-159” сувости кемаси шанбага ўтар кечаси Баренц денгизида сув остига ғарқ бўлди.\n10 кишилик экипаж аъзоларидан фақат биттасининг қутқариб олингани айтилмоқда. Айни пайтда, экипажнинг икки аъзосининг жасади топилган.\nШимолий-флот матбуот хизмати раиси Владимир Новроцкийга кўра, сувости кемасини денгиз тубидан кўтариш ишлари келаси йилга қолдирилиши мумкин. Шу билан бирга унинг айтишича, ҳалокат содир этилган ҳудудда радиация даражаси нормадан ошмаган.


Янги ҳижрий сана - Баҳоуддин Нақшбанд ёдгорлик мажмуаси маркази\nЯнги ҳижрий сана\n20 сентябр 2017 й.\n483 марта ўқилди.\nМуҳтарам жамоат! Ҳар йилги ҳаж мавсуми ниҳоясига етгач, бутун дунёдан ҳаж ибодатини адо қилиш учун Маккаи мукаррамага келган мусулмонлар «ҳожи»деган шарафли номга эришиб ўз ватанларига қайтадилар.\nҲаж ойлари ҳижрий йилнинг энг охирги ойлари ҳисобланади. Ундан кейин келадиган Муҳаррам ойи эса, ҳижрий йилнинг биринчи ойидир. Шу муносабат билан сиз азизларга бугунги жума мавъизамизда ҳижрий йилнинг бошланиш тарихи ҳақида маълумот бермоқчимиз.\nМаълумки, инсоният ҳаёти давомида бевосита тақвимга эҳтиёж сезади. Тарихий воқеаларни аниқлашда, келажакдаги ишларни режалаштиришда тақвимга мурожаат қилинади, албатта. Шу нуқтаи назардан ҳижрий-қамарий тақвимнинг жорий бўлиши Ислом динининг воқеий, яъни ҳаёт билан ҳамнафас, дин эканлигига ёрқин мисол бўла олади.\nИслом дини келишидан олдин араблар йиллар ҳисобини тарихда бўлиб ўтган бирор муҳим воқеага боғлаб олиб борар эдилар. Масалан, Абраҳанинг Қаъбага филлар билан қилган юриши муносабати билан номланган “Фил йили” маълум вақт йил боши сифатида фойдаланилган. Ҳатто, Пайғамбаримиз Муҳаммад Мустафо ﷺ нинг таваллуд саналарини аниқлашда Фил йили билан боғланганлиги тарих китобларида зикр этилган. Ислом дини келгандан кейин ҳам мусулмонлар йил ҳисобларини шу зайлда олиб боришда давом этдилар. Масалан, вабо тарқаган йилни Вабо йили, қурғоқчилик бўлган йилни Рамода (кул) йили, деб номлаб, йил саналарини шу вақтларга нисбатан аниқлар эдилар.\nҲазрати Умар رضي الله عنه даврларига келиб Ислом диёри кенгайиши муносабати билан турли воқеа ва ҳодисаларнинг тарихини қайд этиб бориш, ўзаро ёзишмалар ва расмий хатларда саналарни қайд қилишда муаммоларга дуч келинди ва бу ҳолат ўз навбатида мунтазам тақвим жорий қилишни тақозо этди. Муаммони ўз вақтида англаб етган Ҳазрати Умар رضي الله عنه зудлик билан уламоларни жамладилар ва ўртага мусулмон тақвимини жорий этиш ва уни қайси санадан бошлаш маъқул эканлиги масаласини қўйдилар. Барчанинг фикри эшитиб кўрилгач, ниҳоят Ҳазрати Али رضي الله عنه нинг мусулмон тақвимини Пайғамбар ﷺ нинг ҳижрат қилган йилларидан бошлаш мақсадга мувофиқ бўлиши ҳақидаги фикрлари бир овоздан маъқулланди. Ҳазрати Усмон ибн Аффон رضي الله عنه нинг Муҳаррам ойини мусулмон тақвимининг биринчи ойи бўлиб қолиши ҳақидаги таклифлари инобатга олинди.\nМусулмон тақвимида йил ҳисоби Ойнинг ўз буржлари бўйлаб бир йилда айланиб ўтган вақтига қараб олинади.\nهُوَ الَّذِي جَعَلَ الشَّمْسَ ضِيَاءً وَالْقَمَرَ نُورًا وَقَدَّرَهُ مَنَازِلَ لِتَعْلَمُوا عَدَدَ السِّنِينَ وَالْحِسَابَ مَا خَلَقَ اللَّهُ ذَلِكَ إِلَّا بِالْحَقِّ يُفَصِّلُ الْآَيَاتِ لِقَوْمٍ يَعْلَمُونَ (سورة يونس/5\nяъни: “У Қуёшни зиё (таратувчи) ва Ойни нур (сочувчи) этган ҳамда йилларнинг ададини ва (вақт ва замонга доир) ҳисобни билишларингиз учун уни (Ойни) манзилларга (бўлиб) ўлчаб қўйган зотдир. Буни Аллоҳ фақат ҳақ (ҳикмат) билангина яратди. Билувчи қавм учун оятларни (У) батафсил баён қилур” (Юнус сураси, 5-оят). Ойнинг ўн икки буржи ва йигирма саккизта манзили бор. Буржлар – ҳамал, савр, жавзо, саратон, асад, сунбула, мезон, ақраб, қавс, жадий, далв, ҳут. Ҳар бир буржда иккию учдан бир манзил бўлиб, ой ҳар кеча шу манзиллардан бирига тушиб ўтади.\nАраб тилида Ой “қамар” дейилади. Шу тариқа Пайғамбар ﷺ нинг ҳижратларидан кейин ўн етти йил ўтиб, Ҳижрий-қамарий мусулмон тақвими жорий этилди. Эслатиб ўтиш лозимки, бугун 2017 йил 22 сентябрдан бошлаб ҳижрий-қамарий тақвим ҳисоби бўйича 1439 ҳижрий йил кирди.\nМусулмон тақвимининг биринчи ойи Муҳаррам деб аталиб, Аллоҳ таоло бу ойда уруш қилишни ҳаром қилган. Бу ойда қилинган яхши амалларга кўплаб савоблар ато этилади, гуноҳ қилиш эса зулм ҳисобланади. Бу ойнинг ўнинчи куни алоҳида фазилатга эга бўлиб, бу кунни Ашуро куни дейилади. Инсоният тарихида Ашуро кунида бир қанча муҳим воқеалар содир бўлганлиги ҳақида манбаларда баён қилинган. Жумладан, ватандошимиз Абу Лайс Самарқандий e ўзларининг “Танбеҳул ғофилин” номли китобларида Икрима رضي الله عنه дан ривоят қилиб айтадилар: “Ашуро куни – Одам j нинг тавбалари қабул қилинган, Нуҳ j кемадан тушган ва бунинг шукронасига рўза тутган, Фиръавн ғарқ этилиб, Бани Исроилга денгиз ёрилган в а шунинг учун улар рўза тутишган кундир. Агар сен ҳам ўша куни рўза тута олсанг, тутгин”.\nАшуро куни нафл рўза тутишлик суннат амал ҳисобланиб, Ибн Аббос رضي الله عنه дан ривоят қилинган ҳадисда бу ҳақда шундай дейилади:\nعَنِ ابْنِ عَبَّاسٍ رضى الله عنهما أَنَّ رَسُولَ اللَّهِ صلى الله عليه وسلم قَدِمَ الْمَدِينَةَ فَوَجَدَ الْيَهُودَ صِيَامًا يَوْمَ عَاشُورَاءَ فَقَالَ لَهُمْ رَسُولُ اللَّهِ صلى الله عليه وسلم: "مَا هَذَا الْيَوْمُ الَّذِي تَصُومُونَهُ؟" فَقَالُوا هَذَا يَوْمٌ عَظِيمٌ أَنْجَى اللَّهُ فِيهِ مُوسَى وَقَوْمَهُ وَغَرَّقَ فِرْعَوْنَ وَقَوْمَهُ فَصَامَهُ مُوسَى شُكْرًا فَنَحْنُ نَصُومُهُ، فَقَالَ رَسُولُ اللَّهِ صلى الله عليه وسلم: "فَنَحْنُ أَحَقُّ وَ أَوْلَى بِمُوسَى مِنْكُمْ" فَصَامَهُ رَسُولُ اللَّهِ صلى الله عليه وسلم وَأَمَرَ بِصِيَامِهِ" (رَوَاهُ الشَّيْخَانِ\nяъни: Абдуллоҳ ибн Аббос رضي الله عنه дан ривоят қилинади, Расулуллоҳ ﷺ Мадинаи Мунавварага келганларида у ердаги яҳудийларни Ашуро куни рўза тутаётганларини кўрдилар ва: “Сизлар рўза тутаётган бу кун қандай кун?” – деб сўрадилар. Улар: “Бу улуғ кун. Бу кунда Аллоҳ таоло Мусо j ва унинг қавмига нажот бериб, Фиръавн ва унинг қавмини ғарқ этгандир. Шунинг учун Мусо j бу куннинг шукронасига рўза тутганлар. Шу сабабли биз ҳам рўза тутмоқдамиз, деб жавоб бердилар. Шунда Расулуллоҳ ﷺ: “Сизлардан кўра Биз Мусо j га ҳақлироқмиз”, дедилар ва шу куни рўза тутдилар, бошқаларни ҳам рўза тутишга буюрдилар” (Имом Бухорий ва Имом Муслим ривоятлари).\nМуҳаррам ойида саналган фазилатга рўза амали ила эришилади. Чунки Пайғамбаримиз ﷺ рўза тутишга тарғиб қилиб, унинг улуғ фазлига эришишлик йўлларини чиройлик ва батафсил йўл ила кўрсатиб бердилар. Биз бу кунни ҳар сониясини ёддан чиқармасдан эътибор бериб ўтказамиз. Рўза масаласида Баззор ва Абу Хурайра رضي الله عنه ривоятига кўра, Пайғамбаримиз ﷺ шундай деганлар: “Ашуро сиздан аввалги бир Пайғамбарнинг байрамидир. У кунни рўза билан ўтказинг”. Абдуллоҳ ибн Аббос رضي الله عنه Ашуро кунининг фазли ҳакида сўраганда, ушбу муборак хабарни бердилар: “Пайғамбаримиз ﷺ Ашуро куни рўзасини бошқалардан афзал кўриб тутганларини, Рамазон ойи рўзасини соғингандек бошқа кун ва ой рўзасини соғинганларини кўрмадим”, деб жавоб бердилар. Абу Ҳурайра رضي الله عنه дан ривоят қилинади Пайғамбаримиз ﷺ: “Рамазон ойидан кейин рўзанинг афзали Муҳаррам ойи рўзасидир. Фарз намоздан кейинги энг афзал намоз тунгги намоздир”, – дедилар. Яна бошқа ривоятларда Пайғамбаримиз ﷺ: “Бир кунни бошқа кунда рўза тутишдан ҳеч қандай устунлиги йуқ яъни ҳаммаси тенгдир. Лекин Рамазон ойи ва Ашуро куни бундан мустасно”, – дедилар. Пайғамбаримиз ﷺ дан сўрашди. У вақт Ҳазрати Али رضي الله عنه ҳам шу ерда эдилар.\nЭй, Расулуллоҳ ﷺ Рамазондан бошқа бир вақт рўза тутиш тавсия қилинса қайси ойни тавсия қилган бўлар эдингиз?\nПайғамбаримиз ﷺ: “Рамазондан бошқа бир ойда рўза тутишни истасанг Мухаррам ойида тут. Чунки Муҳаррам ойи Аллоҳнинг ойидир. Харом ойлардандир. Шу сабабли бу ойда тут. Бу ойда бир кун борки Аллоҳ Аввалги қавмлардан баъзи инсонларни тавба қилишни муяссар қилгани каби бошқа инсонларни тавбасини қабул этишни муяссар қилди”, – деб жавоб қилдилар (Имом Термизий ривояти).\nМазкур ҳадисдан қуйидагича хулоса қилиш мумкинки, қайси бир киши бирор улуғ неъматга мушарраф бўлса, унинг шукронасига, ҳеч бўлмаса, бир кун нафл рўза тутмоғи мақсадга мувофиқдир. Зеро, Пайғамбаримиз ﷺ ҳафтанинг ҳар душанба куни нафл рўза тутар эдилар, саҳобалар бунинг сабабини сўраганларида, У зот: “Мен шу кунда туғилганман ва шу куни пайғамбар бўлганман”, – деб жавоб берганлар.\nАзизлар! Бундан ташқари Ашуро кунининг фазилати борасида қуйидаги ривоят ҳам мавжудки:\nيُرْوَى عَنْ إِبْرَاهِيمَ بْنِ مُحَمًّدٍ بنِ المُنتَشِر، عَنْ أَبِيهِ أَنَّهُ قَالَ: "بَلَغَنَا أَنَّهُ مَنْ وَسَّعَ عَلَى أَهْلِهِ يَوْمَ عَاشُورَاءَ وَسَّعَ اللهُ عَلَيْهِ سَائِرَ سَنَتِهِ" قَالَ سُفْيَانُ بْنُ عُيَيْنَةَ: "جَرَّبْنَاهُ مُنْذُ سِتِّينَ عَامًا فَوَجَدْنَاهُ صَحِيحًا"\nяъни: Иброҳим ибн Муҳаммад ибн ал-Мунташирдан, у киши отасидан ривоят қилиб айтадики: “Бизга келган хабарга кўра, ким Ашуро куни оила аҳлига кенгчилик қилиб берса, Аллоҳ таоло унга йил давомида кенгчилик қилиб қўяди”. Суфён ибн Уяйна айтадилар: “Биз бу хабарни олтмиш йилдан бери тажриба қиламиз ва унинг тўғрилигини топганмиз”.\nДарҳақиқат, инсон ўз аҳли оиласига ҳар қанча кенгчилик қилиб берса ярашади. Айниқса, йилда бир келадиган ушбу фазилатли Ашуронинг ўн кунида киши ўз оиласига зарур бўладиган егулик ва бошқа эҳтиёжларини имкон қадар муҳайё қилса, йил давомида бу оилани файз-барака ва кўплаб яхшиликлар асло тарк этмайди. Шунга кўра шодиёна кунларига алоҳида эътибор қаратилиши мақсадга мувофиқ. Зеро, ҳадиси шарифда марҳамат қилинган:\nوَعَنْ أَبِي هُرَيْرة رَضِي اللهُ عَنْهُ قَالَ، قَالَ رَسُول الله صلى الله عليه وسلم: "دِينَارٌ أنْفَقْتَهُ في سَبيلِ اللهِ وَ دِينار أنْفَقْتَهُ في رَقَبَةٍ وَ دِينارٌ تَصَدَّقْتَ بِهِ عَلَى مِسْكِينٍ وَ دِينَارٌ أنْفَقْتَهُ عَلَى أهْلِكَ أعْظَمُهَا أجْراً الَّذِي أنْفَقْتَهُ عَلَى أهْلِكَ" (رَوَاهُ الإِمَامُ مُسلِمُ\nяъни: Абу Ҳурайра رضي الله عنه дан ривоят қилинади, Расулуллоҳ ﷺ дедилар: “Аллоҳ йўлида қилган бир динор инфоқинг, қул озод этиш учун қилган бир динор инфоқинг, мискинга қилган бир динор садақанг ва аҳлингга қилган бир динор нафақанг, буларнинг ичида савоби энг улуғи аҳлингга қилган нафақангдир” (Имом Муслим ривояти).


UzbekLife хорижий мамлакатлар визалари ҳақидаги туркум материалларни беришда давом этади. Ушбу мақола орқали кўплар учун қизиқ бўлган Филиппин мамлакати визаси турлари, уларни олиш тартиби борасида атрофлича маълумот берамиз.\nБугунги кунда Филиппинга кириб келаётган барча шахслар коронавирус пандемияси сабаб e-CIF номли Саломатлик декларацияси шаклини олиши керак.\nФилиппин виза талаблари мамлакатга қараб фарқ қилади. Айрим мамлакат фуқаролари умуман визасиз исталган вақт Филиппинга кириб-чиқиши мумкин бўлса, бошқа мамлакат фуқаролари виза олиши зарур. Ўзбекистон фуқаролари эса Филиппинга саёҳат, транзит ва бошқа мақсадларда 30 кунгача визасиз киришига рухсат этилган. Ундан кўпроқ вақт қолишни истасангиз визани аввалдан расмийлаштиришингиз, визасиз режимни Филиппинга боргач ёки аэропортда 59 кунгача узайтиришингиз мумкин. Виза тўловлари турига ва қаерда олинишига қараб ўртача 50 АҚШ долларини ташкил қилади.\nВизасиз кирувчилар Филиппиндан чиқиб кетаётганида камида яна 6 ой амал қиладиган паспортга эга бўлиши лозим.\nФилиппинда 2 хил тоифадаги виза мавжуд: ноиммиграцион ва иммиграцион.\nНоиммиграцион виза туризм, транзит, бизнес, ўқиш ёки ишга жойлашиш мақсадида Филиппинга вақтинча кириш истагида бўлган шахсларга берилади.\nНоиммиграцион визанинг 7 та тури бор:\nИммиграцион виза эса Филиппинда доимий яшаш учун рухсат олиш истагида бўлган шахсларга берилади.\nАгар Филиппинда Иммиграция бюроси томонидан аккредитациядан ўтган олийгоҳда ўқишни истасангиз, талаба визасини олиш учун ариза топширишингиз керак.\nТалабалик визасига аризаларни кўриб чиқиш, қабул қилинган кундан бошлаб тахминан 2 ой давом этади.\n- Виза олиш учун тўлдирилган ариза;\n- 2 та сурат;\n- Университетдан шартсиз қабул хати;\n- Университетдан тўлов қабул қилинганини тасдиқловчи хат;\n- Мактаб/ўрта махсус таълим/университет диплом нусхаси;\n- Ҳомий ва талаба томонидан имзоланган ва нотариусда тасдиқланган кафолат хати (хатда ҳомий барча харажатларни қоплаши, талаба эса бошқа бир шахс ёки муассаса, жумладан университетга молиявий ёрдам сўраб мурожаат қилмаслиги ёзилган бўлади);\n- Сўнгги 3 ойдаги расман тасдиқланган банк ҳисобрақами ҳолати;\n- Агар ёшингиз 18 дан кичик бўлса, ота-онанинг розилик хати (нотариус ёки суд тасдиқлаган бўлиши керак);\n- Ҳомийнинг шахсини тасдиқловчи ҳужжати, халқаро паспорти ёки ҳайдовчилик гувоҳномаси;\n- Сариқ иситма вируси ва ичтерлама касалликларига қарши эмланганлик ҳақида ҳужжат.\nФилиппинда бир қатор меҳнат визалари мавжуд:\n- Халқаро шартнома савдогари/Инвестор;\n- Махсус ноиммиграцион виза (E.O. 226);\n- Хорижлик фуқаронинг ишга кириш рухсатномаси (AEP);\n- 9 (g) ёки олдиндан келишилган меҳнат визаси;\n- Вақтинчалик ишлаш учун рухсатнома;\n- Ишлаш учун махсус рухсатнома.\n9 (g) ёки олдиндан келишилган меҳнат визаси – бу Филиппинда ишлайдиган чет эл фуқаролари орасида энг кенг тарқалган виза тури. Бу виза билан саёҳатчи мамлакатга бир неча бор кириши мумкин. Тўлиқ жараёнга 2-3 ой кетади (AEP – хорижлик фуқаронинг ишга кириш рухсатномасини олиш билан бирга). 9 (g) ни олиш учун аввал хорижлик фуқаронинг ишга кириш рухсатномасини олиш керак. Унинг ўзига 2-3 ҳафта кетади.\nМазкур виза иш вақти давомийлигига қараб 1 йилдан 3 йилгача берилади. Кейин яна узайтириш мумкин. Агар ходим виза олиш жараёни якунланмасдан туриб ишлашни бошлаши керак бўлса, унга Иммиграция бюроси томонидан вақтинча ишлаш учун рухсатнома берилади.\nФилиппинга киришдан олдин стандарт миграцион картани ва божхона шаклини тўлдириш керак. Божхона шакли декларация эҳтиёжидан қатъи назар барча шахслар томонидан тўлдирилади. Оддий карта ва шакл самолёт бортида берилади, агар берилмаса, унда паспорт назоратидан ўтишдан аввал олишингиз мумкин. Уларни тўлдирибоқ паспорт текширувидан ўтасиз. Штамп ёки маълумотларни янгилаганлик учун ҳеч қандай тўлов йўқ. Филиппин халқаро аэропортларида паспорт текширувида навбат катталиги туфайли узоқ вақт, одатда бир соатга яқин қолиб кетиш мумкин. Шунинг учун аввал бланкаларни олиб, паспорт назоратидан навбат эгаллаб, навбатда турган ҳолда тўлдирган маъқул.\nПаспорт назоратидан ўтаётганда паспорт, самолётдан тушиш талони, тўлдирилган миграцион шаклни тақдим этиш керак. У ерда кўрсаткич бармоқларингизни сканердан ўтказишади. Шундан сўнг юкларингизни олиб, яшил ёки қизил божхона йўлагидан ўтасиз.\nВизасиз режимдан ташқари Филиппинда яна қолишни истасангиз, сафар муддати яна 29 кунга узайтириб берилади. Бунинг учун 3030 песо (тахминан 1 623 550 сўм) тўлаш зарур. Визани йирик шаҳарлар ва курортлардаги исталган миграцион офисда, шунингдек аэропортда узайтириш мумкин. Узайтириш учун виза муддати тугашидан 7 кун олдин ёки визасиз штампнинг тугашидан 14 кун олдин мурожаат қилиш керак. Акс ҳолда жарима тўлашга тўғри келади.\nВизани иккинчи ва ундан кейинги марта кетма-кет узайтириш учун 4800 песо (тахминан 2 571 960 сўм) тўланади. Агар мамлакатда 59 кундан кўпроқ муддатга ўзгартирсангиз, 500 песога (тахминан 268 000 сўм) ID-card расмийлаштиришингиз керак.\nШунингдек, мамлакатда қолиш муддатини бирданига ярим йилга узайтириш ҳам мумкин. Бу LSVVE (LONG-STAY VISITOR VISA EXTENSION) деб аталади. Бундай узайтиришнинг тўлови 10500 песога (тахминан 5 627 000 сўм) етади. Бу амалиёт фақатгина Маниладаги бош офисда амалга оширилади.\nШуни алоҳида қайд этиш лозимки, Филиппинда 1 йилдан ортиқ вақт яшасангиз, мамлакатдан чиқиб кетаётганда худди маҳаллий фуқаролар каби аэропортда махсус чиқиш солиғини тўлашингиз керак. У эконом классдагилар учун 1620 песони (тахминан 868 000 сўм), биринчи классда учувчилар учун 2700 песони (тахминан 1 447 000 сўм) ташкил қилади.


Ўзбек миллий «Мумтоз» ансамбли – O`zbekiston Badiiy Jamoalar Ijodiy birlashmasi\nЎзбек миллий «Мумтоз» ансамбли М.Қориёқуб номидаги Академик халқ бадиий жамоалари дирекцияси тасарруфида 1995 йилда Ўзбекистон халқ ҳофизи Ўлмас Саиджонов бошчилигида ташкил этилган. Ансамбл ташкил этилишидан мақсад унитилиб бораётган халқ куй-қўшиқларини тўплаш, ўрганиш, қайтадан ижро этиш орқали келгуси авлодларга етказиш ва тарғибот қилиш кўзда тутилган. Шунингдек узоқ ва яқин ўтмишда яшаб ҳамда ижод этган халқ хофизлари, созандаларининг ўлмас меросини сақлаб қолиш орқали анъанавий ва халқ қўшиқчилик санъатини ривожлантиришнинг услубий асосларини яратишдан иборат.\nЎзбекистон халқ ҳофизи Ўлмас Саиджонов бошчилигидаги «Мумтоз» ансамбли\nЎлмас Саиджонов бошчилигидаги «Мумтоз» ансамбли\nАнсамбл ташкил этилганидан бошлаб ўзбек миллий қўшиқчилик санъатини тарғиботида самарали фаолият олиб бормоқда. Ансамбл концерт – гастроль фаолиятида Франция, Германия, Белгия, Туркия, Япония, Хитой ва бошқа чет эл давлатларида катта мувоффақиятларни қўлга киритган. Бадиий жамоа Ўзбекистон Республикаси Давлат «Мустақиллик» байрамларида, «Наврўз» умумхалқ байрамларида ҳамда Давлат қабул маросимларининг асосий иштирокчиларидан биридир. Ансамбл жамоаси Самарқанд шаҳрида ўтказиб келинаётган «Шарқ тароналари», ”Баҳор нафаси” халқаро мусиқа фестивалларининг фаол иштирокчиларидан ҳисобланади.\nЎзбекистон халқ ҳофизи Ўлмас Саиджонов\nЎзбекистон телерадиокомпаниясида ансамблнинг барча хонанда ва созандаларининг янги ишланган санъат асарлари ёзиб олинди. Юқорида айтиб ўтилганлардан маълумки, миллий асл халқ қўшиқларини ўз шинавандаларига етказиш, уларни баҳраманд этиш мақсадида бадиий жамоа барча йўналишларда фаолият кўрсатиб, анъанавий миллий мусиқа мухлислари олқишига сазовор бўлмоқда.


Кичкинтойлардаги чурра: операция зарурми? - 19 Ноября 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-09-19, 7:05 AM\nГлавная / Bosh sahifa » 2015 » Ноябрь » 19 » Кичкинтойлардаги чурра: операция зарурми?\nЧов чурраси, кўпинча, ўјил болаларда кузатилади. Кўп µолатларда у тухумларнинг єорин бўшлији ёки чов каналида єолиб кетиши билан бирга кечади. Уни тухумдон истисєоси (водянка), варикацеле (мояк ва уруј канали вена томирининг кенгайиши) билан адаштириш мумкин. Шунинг учун чуррани ўзбошимчалик билан даволаш хавфли.\nЄизларда бундай чурра кам учрайди. Аммо у µали «уйєуда» бўлган тухумдонларни сиєиб єўйиш эµтимоли катта бўлгани учун хавфли саналади. Негаки нозик аъзо узоє ваєт бундай ноєулайликка бардош бера олмай, кейинчалик турли ўзгаришлар кузатилиши мумкин.\nЧов чуррасининг энг самарали давоси — жарроµлик амалиёти. У бола 6-10 ойлик бўлганда бажарилиши мумкин. Тўјри, чов чуррасини аввал бандаж ёрдамида даволашга µаракат єилинади. Аммо чаєалоє кун сайин ўсади. Бандаж эса унинг єорин соµаси ўсишига тўсєинлик єилади. Бу эса чурранинг янада авж олишига туртки бўладиган сабаблардан.\nЧаєалоєларда киндик µалєаси торайишга «шошмаса», чуррага йўл очилади. Гап шундаки, гўдак киндиги тушгач, бўш соµа пайдо бўлади. Бола єорин мушаги єаттиє таранглашганда єорин бўшлији ичидаги босим ортади. Натижада ичакнинг бир бўлаги шу бўш соµага тушиб, киндикда халта µосил єилади.\nОдатда чурра сиєилмаган бўлса, уни жарроµлик амалиётисиз даволаш мумкин. Бунда даволовчи гимнастик ва уєалаш муолажалари яхши фойда беради. Бу чоралар самара бермаса, жарроµлик ёрдамида даволанилади.\nЄизлар учун киндик µалєаси кенглигини жарроµлик йўли билан даволаган маъєул. Негаки келажакда киндик µалєаси µомиладорлик даври ва тујурує пайтида янада кенгайиши туфайли чурра µосил бўлиши мумкин.\nКамола ШАРОФЗОДА ёзиб олди.\nКатегория: Foydali maslahatlar / Полезны советы | Просмотров: 1593 | Добавил: Yangilik, newsuz, uznews, xabarlar, habarlar, новости, Yangiliklar, ahborot, NEWS | Рейтинг: 0.0/0


Ўзбекистонда 5 миллиондан ортиқ ўқувчига мўлжалланган мактабларда 6,2 млн ўқувчи таълим олмоқда — ХТВ - Daryo\n16:51, 27.11.2021 16653\nАОКАда 27 ноябрь куни Халқ таълими вазирлиги ахборот хизмати раҳбари Лайло Рустамова иштирокида Ўзбекистонда мактаблар етишмовчилиги мавзусида брифинг бўлиб ўтди. Бу ҳақда «Расмий хабарлар» хабар қилди.\nМаълум қилинишича, 2018—2021 йилларда Ўзбекистон мактабларида қўшимча 474,5 минг ўқувчи ўрни яратилган. Бу учун давлат бюджетидан 5 триллион сўмдан ортиқ маблағ ажратилган. Бундан ташқари, мактаблар 11 йиллик таълим тизимига ўтиши муносабати билан бўшаб қолган 383 та касб-ҳунар коллежи мактабларга айлантирилиб, 221 минг қўшимча ўқувчи ўрни юзага келган.\nҚайд этилишича, 2022 йилда республика бўйича 15 176 ўқувчи ўрнига мўлжалланган 37 та мактабни янгидан қуриш, 71 819 ўқувчи ўрнига мўлжалланган 180 та мактабни реконструкция қилиш ва мавжуд 89 тасини мукаммал таъмирлаш белгиланган.\nТаъкидланишича, Ўзбекистонда 5 миллиондан ортиқ ўқувчи ўрнига мўлжалланган 10 130 та мактабда 6 миллион 246 мингдан ортиқ ўқувчи таълим олмоқда. Халқ таълими вазирлиги прогнозларига кўра, кейинги 5 йилда мактаб ўқувчиларининг кутилаётган сони 7,5 миллионга етиши кутилмоқда.\nСобиқ халқ таълими вазири Шерзод Шерматов 4 май куни Олий Мажлис Қонунчилик палатаси йиғилишида Ўзбекистондаги мактабларда синфларнинг тўлалиги ва дарслар икки сменада олиб борилаётгани сабабларини санаб ўтганди. Унинг сўзларига кўра, бугунги кунда мамлакатда ўқувчилар сони мактаблар лойиҳавий қувватидан сезиларли даражада ошиб кетган. «Ўқувчи сони билан ўқувчи ўрни ўртасидаги фарқ ҳозир бир миллион бўлса, 2025 йилга келиб 2 миллионга чиқиши мумкин. Бу дегани, мактаблар сиғимидаги ҳолат жуда қийин аҳволга тушиб қолиши мумкин», — деган эди Шерзод Шерматов.\nЎзбекистондаги мактабларга 650 мингга яқин ўқувчи 1-синфга қабул қилинди\nЎзбекистонда ўтказилган 2 кунлик рейдда 338 нафар мактаб ўқувчиси бозорларда савдо-сотиқ ва аравакашлик қилиб юргани аниқланди\n07:30, 21.04.2022 100063\n07:30, 15.05.2022 81474\n16:11 Бугун 620\n16:00 Бугун 639\n15:56 Бугун 744\n15:27 Бугун 2900\n07:30, 16.05.2022 64655\n22:30, 15.05.2022 61331\n17:48, 15.05.2022 52213\n14:27, 16.05.2022 44914


ЎзА - Ўзбекистонда бактерия ва вирусдан зарарланишнинг олдини олувчи тиббий комбинезонлар яратилди\nЎзбек тўқимачилари 100% пахтали гидрофоб матосига асосланган ҳимоя воситаларини ишлаб чиқаришни бошладилар. Пахта матоларига махсус ҳимоя хусусиятларини бериш технологиясини қўллаш орқали ишлаб чиқарилган комбинезонлар патоген бактерия ва вирусларни юқтириш хавфининг олдини олади ва ҳозирда амалда кенг қўлланила бошланди.\nЛойиҳа ташаббускори «Ўзтўқимачиликсаноат» уюшмаси таркибига кирувчи "Cotton Road" қўшма корхонаси бўлиб, ҳозирги вақтда Германиянинг “СHT GmbH” ва Швейцариянинг “CHT Switzerland AG” компаниялари билан тузилган шартномага биноан корхона Европанинг сўнгги «HeiQ Viroblock» инновацион ишланмасини ўзлаштирди. Бу кумуш ионларининг микроқисмлари билан сингдирилган махсус везикуляр таркибий қисмларга эга антивирус ва антибактериял технология орқали пахта матосидан ҳимоя костюмлар ишлаш тизимидир.\nКумуш ионлари бир-бирига қарама-қарши зарядланган вирусларни жалб қилади ва дарҳол уларнинг олтингугурт гуруҳларига боғлайди, кейин везикуляр таркибий қисм вирусни йўқ қилади. Ушбу янги технология қисқа5-10 дақиқада SARS-CoV-2 патоген секрециясини фаол равишда йўқ қилишга, кийимларни ўз-ўзини тозалашга имкон беради, бу эса ҳозирги вақтда ишлатилаётган ҳимоя комбинезонларига қараганда самаралироқ.


21:20 / 27 январь 1246 pdf Ўқиш режими + -\nҲозирги кунда маросимларнинг тури кўпайиб кетди. Уларнинг кўпчилигига Исломнинг алоқаси йўқ. Мазкур маросимлар кўпроқ бошқаларга тақлид қилароқ шаклланган. Уларда қанчалик исрофга йўл қўйилаётгани ҳеч биримизга сир эмас. Бундай маросимлардаги асосий исроф ҳаром нарсаларга кетадиган харажатда бўлади. Маст қилувчи ичимликлар ва бошқа шунга ўхшаш нарсаларга кетадиган пул жами харажатнинг 80 фоизини ташкил қилиши ачинарли ҳолдир.\nЭски маросимлар ҳам иккига бўлинади: Исломга боғлиқлари ва боғлиқ эмаслари. Исломга боғлиқ эмаслари минтақадан минтақага ўзгариб бориши ҳам мумкин. Ҳеч бир иккиланмасдан, уларнинг кўплари аёлларга хос, десак муболаға қилмаган бўламиз.\nБизда турли омиллар сабабли ўтган яқинларни, хусусан, ота-онани йўқлаб, уларга ортларидан савоб юбориш ниятида таом пишириб, одамларни чорлаш кенг тарқалган. Ҳатто кўпчилик ўтганларга савоб бағишлаш, деганда айнан мана шу ишни тушунадиган бўлиб қолган.\nДиндан узоқлашиш ва яна бошқа турли сабабларга кўра, ўтганларга атаб, «уч», «йигирма», «қирқ», «йил» ва бошқа номлар билан аталадиган маросимлар ўтказиш одатга айланган. Бу каби маросимларни ўтказишнинг ўзига хос «қоида»лари ҳам шаклланган. Уларга биноан, кун санашнинг ҳам услуби бор – маросимни тоқ кунларда қилиш шарт эмиш. Қилинадиган таомларнинг тури ҳам аниқлаб, тайинлаб қўйилган. Яна шунга ўхшаш бидъат-хурофотлар анчагина. Бу ишларда, асосан, аёллар ва маҳаллалардаги маросимчиларнинг гапи гап бўлади. Баъзи жойларда маййитнинг дафни куни жонлиқ сўйиб, таом пиширишга киришиб кетилади. Юқорида номи айтилган маросимларнинг қилинмаслиги марҳумни хорлаш билан баробар кўрилади. Хуллас, бу борада шариатга тўғри келмайдиган гаплар ва ишлар анчагина бор.\nШунинг учун ҳам ушбу мақомда бу масалани қисқача ёритиб ўтишни маъқул топдик.\nАввало, мусибатга учраганлар дафндан кейинги уч кун ичида бошқаларга таом қилиб беришлари макруҳдир. Меросхўрларнинг ичида балоғатга етмаган болалар бўлса, бошқаларга таом қилиб бериш ҳаромдир. Мусибатзадаларга уларнинг яқинлари ва қўшнилари таом тақдим қилишлари мустаҳабдир. Мазкур уч кундан кейин маййит аҳли таом қилиб, улашса, дурустлиги юзага чиқади. Аммо шариатда «уч», «йигирма», «қирқ», «йил» ва бошқа номлар билан аталадиган маросимлар йўқ. Катта китобларда ҳам, кичикларида ҳам, арабчасида ҳам, ажамчасида ҳам бу номларнинг бирортасини топиб бўлмайди.\nКитобларда «Мотам муносабати ила қилинадиган таом «вазийма» дейилади» деган гап бор, холос.\nЎша вазийманинг куни, ҳажми, унга пишириладиган таомнинг тури ва бошқа нарсалари белгиланган эмас. Бундай эҳсонни киши ўзидан, оиласидан, қарамоғидагилардан орттирганда, балоғатга етмаган болаларнинг ҳаққини аралаштирмасдан, кўнгли истаган пайтда қилиши мукин. Бунда турли бидъат-хурофотларни аралаштирмаслик шарт.\nФақиҳлар бу борадаги ҳужжат ва далилларни таҳлил қилиб, жумладан, қуйидаги хулосага келганлар:\nМаййитга савоби етадиган нарсалар:\nБарча уламолар маййитнинг дуо, истиғфор, садақа ва ҳаж каби баданий-молиявий ибодатлардан манфаат олишига иттифоқ қилганлар.\nУламолар намоз ва Қуръон қироати каби баданий ибодатлардан маййит фойда олиши ҳақида бир оз ихтилоф қилганлар.\nҲанафийларнинг ихтиёр қилган қавллари бўйича, қорилар қабрнинг олдида ўтириб, қироат қилсалар бўлади. Бошқа ерлардаги қироатнинг ҳам савоби етиши ҳақида шубҳа йўқ. Чунки Қуръон қироати бўлган ерга раҳмат ва барака нозил бўлади. Қуръон қироатидан кейинги дуонинг қабул бўлиши осон.\nҲанбалийлар: «Қабр олдида қироат қилса бўлади», деганлар ва унга «Йаасийн»ни ўлганларга ўқиш ҳақидаги ҳадисларни далил қилганлар.\nМоликийлар: «Маййитга унинг ўлимидан кейин ва қабр олдида қироат қилиш макруҳ, чунки аввалгилар бундай қилмаган», деганлар. Аммо уларнинг кейинги уламолари: «Қуръон қироати ва зикр қилиб, савобини маййитга бағишлаш мумкин ва бағишловчига ҳам ажр бўлади», дейишган.\nАввалги шофеъийлар: «Маййитга ўзининг амалидан бошқа амал манфаат бермайди», деганлар. Аммо бу мазҳабнинг кейинги уламолари масалани ўрганиб, таҳқиқ қилиб чиққач: «Ўлганларга Фотиҳа ва бошқа сураларнинг қироати савоби етади», деганлар. Одамлар шунга амал қилганлар.\nШундай қилиб, тўрт мазҳабнинг барчаси Қуръон қироатининг савоби ўтганларга етишига иттифоқ қилганлар.\n«Албатта, амалларингиз ўлган яқинларингиз ва қариндошларингизга кўрсатилур. Агар яхши бўлса, улар башорат олурлар. Агар бошқача бўлса: «Аллоҳим, бизни ҳидоят қилганинг каби уларни ҳам ҳидоят қилмай туриб ўлдирмагин», дейишади».\nДемак, вафот этган ота-онамиз ва яқинларимизни ёдлашимиз йилда бир ёки икки марта ёзиладиган дастурхон пайтидагина эмас, ҳар лаҳзада бўлиши лозим.\nАллоҳ таоло барча фарзандларга ота-оналарига тириклик чоғида барча яхшиликларни қилиб, розиликларини топиб, дуоларини олишни насиб этсин. Ўтганларидан кейинги ҳақларини ҳам шараф билан адо этишга муяссар қилсин!\nДемак, арабчада «вазийма» деб номланган мотам муносабати ила ўтганларга савоб етказиш маъносида қилинадиган ихтиёрий маросимни ўзига тўқ бўлиб, эҳтиёжидан ортиқ маблағи бор одам, дафндан уч кун ўтган бўлиши шарти ила, ўзига қулай пайтда, кун, ҳафта, ой ва йил санамай қилади. Ўзидан ва қарамоғидагиларидан пули ортмаган одам қилмайди. Бу маросимни қарз олиб қилиш мутлақо мумкин эмас.\n12:27 / 26 январь 738\n15:48 / 26 январь 1350\nДунё бўйлаб ҳидоят истаганлар Ислом сари талпинмоқдалар.Бугунги кунда Ислом дини ва мусулмонларни ёмон отлиқ қилиш урфга айланиб бормоқда. Оммавий ахборот давоми...\n1019 12:00 / 14 январь\nДуода сабрли бўлиш кучли ирода эгасига хос\nИнсон табиатан шошқалоқликдир. Баъзан фитратидаги бу шошқалоқлик юзага чиққанда, хаттиҳаракатларининг оқибатини ўйламасдан иш тутади. Ҳар нарсани нозик давоми...\n1331 11:00 / 16 февраль\n4884 15:30 / 22 апрель\n2699 11:10 / 23 апрель


Қамчиқ довонида қолиб кетган йўловчилар учун поезд юборилди\nҚамчиқ довонида қор кўчкиси хавфи эълон қилингач, 12 март куни соат 09:00дан довонда автомобиллар ҳаракати тўлиқ тўхтатилган эди. Шу сабабли йўлда қолиб кетган йўловчилар учун поезд ташкиллаштирилди. Кейинги соатларда довонда 5та қор кўчкиси кузатилган.\nҚамчиқ довони автомобиллар ҳаракати учун вақтинча ёпилгани муносабати билан йўлда қолиб кетган йўловчиларга махсус рейс орқали поезд қатнови йўлга қўйилди.\nФавқулодда вазиятлар вазирлигидан хабар беришларича, айни пайтда Оҳангарон, Ангрен ва Орзу вокзали орқали қўшимча йўловчи поезди қўйилиб, вокзаллардан аҳолини манзилга етказиш ишлари ташкиллаштирилмоқда.\n“Ҳурматли фуқаролар! Қамчиқ довонида об-ҳаво барқарор бўлмагунига қадар довон орқали вақтинчалик ҳаракатланмасликни тавсия этамиз”, – дейилади ФВВ хабарида.\n“Ўзгидромет” довонда қор кўчкиси рўй берганини маълум қилди. Қайд этилишича, 11–12 март кунлари Қамчиқ давонида кучли ёғингарчилик (қор ва ёмғир аралаш қор) – 41 мм кузатилган, метеорологик майдончада қор баландлиги 54 см, тоғ ёнбағирларидаги қор баландлиги 180 см гача етган.\n“Ўзгидромет” прогнози оқланиб, довон ҳудудида 5 та қор кўчкиси кузатилди. Энг катта қор кўчкисининг ҳажми 400 мин м3 ташкил этди.\nТоғли худудларда истиқомат қилувчи фуқароларни, дам олувчиларни ҳамда тоғли ҳудудларда ҳаракатланувчи ҳайдовчиларни эҳтиёткорлик чораларини кўришларини сўраймиз”, – дейилади Гидрометеология маркази ахборотида.\nТошкент вилояти ҳокимлиги хабарига кўра, йўлда қолиб кетган автотранспорт ҳайдовчилари ва йўловчиларни Тошкент вилоятининг Оҳангарон ва Aнгрен шаҳарлари ҳамда Наманган вилоятининг Поп туманидаги мавжуд умумовқатланиш шоҳобчаларига жойлаштириш ишлари амалга оширилмоқда. Улар учун зарурий шароитлар яратилган.\nА-373 халқаро автомобиль йўлининг Қамчиқ довони қисми автомобиллар ҳаракати учун 12 март куни соат 9:00 дан вақтинча ёпилган эди. Кўп ўтмай йўлнинг бир қисмида ўпирилиш рўй бергани маълум бўлди.\nЙўл ҳаракати хавфсизлиги хизмати довонга автомобиллар ҳаракатини чеклаш учун Тошкент вилоятида 5та пост ташкил этган.\nФото: ИИВ Йўл ҳаракати хавфсизлиги хизмати\n21:08 / 14.03.2022\nҚамчиқ довонида 15—18 март кунлари шамол кучайиб, туман тушиши мумкин


Чусовитина 2020 йилдаги олимпиададан кейин катта спортдан кетмоқчи\nЎзбекистонлик гимнастикачи Оксана Чусовитина 2020 йили Токиода бўлиб ўтадиган Олимпия ўйинларидан кейин катта спортдан кетиш ниятида. Бу ҳақда у ТАСС ахборот агентлигига маълум қилган.\n“Бу менинг сўнгги Олимпиадам бўлади, катта спортдан кетаман, фаол спортчи бўлмайман, аммо спортда қоламан. Ўзбекистонда болалар ва ўсмирлар спорти ривожи учун қўлимдан келган барча ишни қиламан”, деди О. Чусовитина.\nТокиодаги Олимпия ўйинлари 2020 йилнинг 24 июлидан 9 августигача бўлиб ўтади. Аввалроқ олимпиа чемпиони бўлган Чусовитина бу ўйинларда иштирок этмоқчи эканини билдирган. Бу 44 ёшли спортчи учун саккизинчи олимпиада бўлади.


Германиялик мутахассислар Ўзбекистон карантиндан чиқиш бўйича жуда тўғри стратегияни танлаганини билдирди - Daryo\n21:55, 14.05.2020 42469\nГерманиялик мутахассислар Ўзбекистон карантиндан чиқиш бўйича жуда тўғри стратегияни танлаганини билдирди\nГерманиянинг Роберт Кох институти мутахассислари Ўзбекистон коронавирус тарқалишидан келиб чиқиб жойларни турли даражадаги ҳудудларга бўлиш билан Ўзбекистон жуда тўғри стратегияни танлаганини билдирди. Ўзбекистон Инновацион соғлиқни сақлаш Миллий палатаси матбуот хизматининг хабар беришича, бу ҳақда мутахассислар 13 май куни Миллий палата билан ўтказилган видеоконференция чоғида маълум қилган.\nВидеоконференцияда 50 га яқин мутахассислар иштирок этган бўлиб, эпидемия билан боғлиқ долзарб масалалар, жумладан, карантиндан чиқиш бўйича стратегиялар муҳокама қилинган.\nРоберт Кох институтининг Халқаро соғлиқни сақлаш маркази (ZIG) бошлиғининг ўринбосари Андреас Янсеннинг таъкидлашича, карантиндан чиқиш унга киришдан ҳам машаққатлироқ. Ўзбекистон COVID-19 касаллиги тарқалишидан келиб чиқиб жойларни турли даражадаги ҳудудларга бўлиш билан жуда тўғри стратегияни танлади.\n«Ҳудудларга бўлиш бўйича Европа давлатларида биз ҳам тажрибалар ўтказмоқдамиз, лекин бу Хитойда ҳам қўлланган чора эди – Хубэй провинциясида карантиннинг энг қатъий чоралари қўлланилганди», — дея қўшимча қилган Андреас Янсен.\nУнинг айтишича, ҳудудлар учун аниқ индикаторлар бўлиши лозим. «Сариқ» ва «яшил» ҳудудларда аниқлаб бўлинган беморлар, шунингдек, мулоқотда бўлганларнинг текширилиши ўта муҳим. «Қизил» ҳудудларда карантин чекловларини кучайтириш бўйича чоралар кўриш лозим.\nШавкат Мирзиеёв 13 май куни бўлиб ўтган видеоселектор йиғилишида эпидемиологик вазият туфайли чекловлар босқичма-босқич юмшатиб борилаётганига қарамай, ҳамон карантин тартиби амалда эканини таъкидлаб ўтди.\nМавзуга доир: Ўзбекистонда «қизил», «сариқ» ва «яшил» тоифага ажратилган туман ва шаҳарлар рўйхати эълон қилинди\n07:08, 27.11.2021 92893\n23:45 Бугун 11762\n23:11 Бугун 14260\n22:45 Бугун 7445